sagorsarker/bangla-wikipedia huggingface dataset:
উজবেকিস্তানের সংবিধান

উজবেকিস্তানের সংবিধান ১৯৯২ সালের ৮ ডিসেম্বরে উজবেকিস্তানের সুপ্রিম কাউন্সিলের একাদশ অধিবেশনে গৃহীত হয়। এটি উজবেকিস্তান প্রজাতন্ত্রের ১৯৭৮ সালের সংবিধানের বদলে প্রতিস্থাপিত হয়। (Article 15) এটি উজবেকিস্তান প্রজাতন্ত্রের সর্বোচ্চ আইন (অনুচ্ছেদ ১৫) উজবেকিস্তানের সংবিধান ছয়টি অংশ এবং ২৬ টি অধ্যায়ে বিভক্ত।
উজবেকিস্তানের সংবিধান  শক্তিশালী নির্বাহী বিভাগ, আইন বিভাগ (সুপ্রিম এসেম্বলি অব উজবেকিস্তান বা অলি মাজলিস) এবং বিচার বিভাগের মধ্যে নামেমাত্র পার্থক্য সৃষ্টি করে। 
উজবেকিস্তানের রাষ্ট্রপতি, যিনি পাঁচ বছরের জন্য প্রত্যক্ষ ভোটে নির্বাচিত হয়ে থাকেন, এবং মাত্র একবার তার এ মেয়াদ বৃদ্ধি হতে পারে, সংবিধান অনুসারে তিনি রাষ্ট্রে প্রধান এবং সর্বোচ্চ নির্বাহী ক্ষমতার অধিকারী। সামরিক বাহিনীর সর্বাধিনায়ক হিসাবে রাষ্ট্রপতি দেশে জরুরি অবস্থা কিংবা যুদ্ধ ঘোষণা করতে পারেন। রাষ্ট্রপতি "অলি মাজলিসের"  বিবেচনার জন্য প্রধানমন্ত্রী পদে প্রার্থী মনোনয়ন করা এবং মন্ত্রীসভার সব সদস্যদের নিয়োগ দেওয়া, জাতীয় তিন আদালতের বিচারপতি নিয়োগ করা, অলি মাজলিসে অনুমোদনের জন্য যে কোন বিষয় উত্থাপন করা এবং নিম্ন আদালতের সকল সদস্য নিয়োগ দেওয়ার ক্ষমতার অধিকারী।  রাষ্ট্রপতির সংসদ ভেঙে দেওয়ার অধিকারও আছে। www.lex.uz.
আইন সভার (নিম্নকক্ষ) ১৫০ জন জনপ্রতিনিধি পাঁচ বছরের জন্য নির্বাচিত হন। নিম্নকক্ষই উজবেকিস্তানের আইনবিভাগের সর্বোচ্চ প্রতিষ্ঠান। আইন সভা সাংবিধানিক আদালতের সম্মতিতে রাষ্ট্রপতি কর্তৃক বাতিল হতে পারে। বাতিল করার এই বিধিটি আইন বিভাগ এবং নির্বাহী বিভাগের ক্ষমতার ভারসাম্য রক্ষার জন্য গুরুত্বপূর্ণ। সিনেটের ১০০ জন সদস্যের মধ্যে ১৬ জন প্রত্যক্ষভাবে রাষ্ট্রপতি কর্তৃক মনোনীত হন।  অলি মাজলিস আইন প্রণয়ন করে, যা রাষ্ট্রপতি কর্তৃক সংসদে কিংবা উচ্চাদালত কর্তৃক অথবা প্রক্যুরেটর জেনারেল (দেশটির সর্বোচ্চ আইন প্রয়োগকারী কর্তৃপক্ষ) কর্তৃক অথবা স্বায়ত্বশাসিত কারাকালপাকস্তান প্রজাতন্ত্রের সরকার কর্তৃক প্রবর্তিত হতে পারে। আইন ছাড়াও আন্তর্জাতিক চুক্তি, রাষ্ট্রপতির অধ্যাদেশ এবং জরুরি অবস্থা অবশ্যই "অলি মাজলিসে" অনুমোদিত হতে হবে।
জাতীয় বিচার ব্যবস্থায় সাংবিধানিক আদালত , সুপ্রিম কোর্ট, এবং উচ্চ অর্থনৈতিক আদালত অন্তর্ভুক্ত। নিম্ন আদালত আঞ্চলিক, জেলা ও শহর পর্যায়ে বিদ্যমান আছে। সব পর্যায়ের বিচারপতিদেরকে রাষ্ট্রপতি নিয়োগ দান করেন এবং অলি মাজলিস অনুমোদন করে।  সরকারের অন্যান্য বিভাগের নামমাত্র স্বাধীনতা থাকলেও আদালতের উপর নির্বাহী বিভাগের কার্যকর নিয়ন্ত্রণে আছে।  সোভিয়েত যুগের নিয়মের মতোই প্রক্যুরেটর জেনারেল এবং আঞ্চলিক ও স্থানীয় পর্যায়ে তার সমকক্ষরা রাষ্ট্রের প্রধান আইন কর্মকর্তা এবং ফৌজদারি অপরাধের তদন্ত কর্মকর্তা, এটি এমন একটি পদ্ধতি, যা বিবাদির বিচার পূর্ব অধিকার সীমিত করে দেয়।
মালদ্বীপের শিক্ষাব্যবস্থা

প্রথা অনুসারে মালদ্বীপে তিন বছর বা তার চেয়ে বেশি বয়সী শিশুরা  মালদ্বীপের ঐতিহ্যবাহী বিদ্যালয়ে শিক্ষা গ্রহণ করত, যে বিদ্যালয়গুলো "এধুর্জ" নামে পরিচিত ছিল, সাধরনত একটি বড় কক্ষ অথবা গাছের ছায়ায় এসব বিদ্যালয় তাদের কার্যক্রম পরিচালনা করত।  শিশুরা এসব বিদ্যালয়ে সাধারণ পাটি গণিত, ধিবেহী ভাষা, সামান্য আরবি এবং কুরআন পাঠ করতে শিখত।  বর্তমানে এসব বেসরকারি বিদ্যালয়ের কোন অস্তিত্ব নেই, কেননা ১৯৮০ থেকে ১৯৯০ এর দশকে এসব বিদ্যালয়কে পশ্চিমা পদ্ধতির বিদ্যালয়ে রূপান্তরিত করা হয়েছে। মালদ্বীপের প্রথম পশ্চিমা পদ্ধতির বিদ্যালয় হলো মাজিদিয়্যা বিদ্যালয়, ১৯২৭ সালে প্রতিষ্ঠিত একটি মাধ্যমিক বিদ্যালয়। এই বিদ্যালয়টি মুলত সহশিক্ষামুলক ছিল, কিন্তু ১৯৪৪ সালে একটি বালিকা মাধ্যমিক বিদ্যলয় প্রতিষ্ঠার প্রয়োজনীয়তা অনুভূত হয়, তাই আমিনিয়্যাহ বিদ্যালয় প্রতিষ্ঠা করা হয়।
ইউনেস্কোর শিক্ষাবিষয়ক উপদেষ্টাদের একটি গবেষণা অনুসারে মালদ্বীপ সরকার ৬ অক্টোবর ১৯৭৬ সালে শিক্ষাব্যবস্থা উন্নয়ন প্রকল্প শুরু করে। এই প্রকল্প শিক্ষাব্যবস্থার উন্নয়নের জন্য ব্যাপক কার্যক্রম চালু করে, তন্মধ্যে প্রাথমিক শিক্ষার বিস্তার, পাঠ্যক্রম উন্নয়ন, শিক্ষাবিষয়ক বেতার, বয়স্কদের জন্য কম্যুনিটি শিক্ষা কার্যক্রম এবং পাঠ্যপুস্তক উন্নয়ন ও মুদ্রণের ব্যবস্থা অন্যতম। এই প্রকল্পের আওতায় প্রথম বিদ্যালয় "বা অ্যাটল ঈধাফুশিতে" ১৯৭৮ সালের মার্চ মাসে প্রতিষ্ঠিত হয়। বিদ্যালয় নির্মাণ কার্যক্রম অব্যহত ছিল এবং পরবর্তীতে জাপানের প্রাথমিক বিদ্যালয় নির্মাণ প্রকল্প এই প্রকল্পের পরিপূরক হিসাবে কাজ করে। পাঠ্যক্রম উন্নয়ন কার্যক্রম ১৯৭৬ সালে শুরু হয়, এবং শিক্ষক প্রশিক্ষণ কার্যক্রম ১৯৭৭ সালে শুরু হয়। একই সময়ে অন্যান্য কর্মসূচি চালু করা হয় এবং ১৯৭০ থেকে ১৯৮০’র দশক পর্যন্ত অব্যহত থাকে, এই সময় শিক্ষা খাতে দশ বছরব্যাপী (১৯৮৬-১৯৯৬) মহাপরিকল্পনা গ্রহণ করা হয়।  দ্বিতীয় মহাপরিকল্পনা গ্রহণ হয় ১৯৯৬-২০০৫ সাল পর্যন্ত।  এই হলো মালদ্বীপের শিক্ষাব্যবস্থা উন্নয়নের ভিত্তি, যা রাষ্ট্রপতি নাসিরের সরকার শুরু করে এবং রাষ্ট্রপতি গাইয়ুম তা চালু রাখেন।
২০০২ সালে রাষ্ট্রপতির কার্যালয় থেকে দাবি করা হয়, প্রাথমিক শিক্ষা বিশ্বমানে উন্নীত হয়েছে এবং সাক্ষরতার হার শতকরা ৯৮.৮২ ভাগে উন্নীত হয়েছে, যা ১৯৭৮ সালে ছিল মাত্র ৭০%।  জন স্কুল শিক্ষার্থী ছিল, যা দেশটির মোট জনসংখ্যার ৪০%।
২০১১ সালের জানুয়ারিতে মালদ্বীপে প্রথম বিশ্ববিদ্যালয় প্রতিষ্ঠা করার জন্য “জাতীয় বিশ্ববিদ্যালয় আইন” পাশ হয়। মালদ্বীপে উচ্চ শিক্ষাদানকারী প্রতিষ্ঠানগুলো হলো:
জাপান জাতীয় ক্রিকেট দল

জাপান জাতীয় ক্রিকেট দল আন্তর্জাতিক ক্রিকেট খেলায় জাপান এর প্রতিনিধিত্ব করে। জাপানের ক্রিকেট দলটি জাপান ক্রিকেট অ্যাসোসিয়েশন (JCA) গঠন করে, যারা ১৯৮৯ সাল থেকে, আন্তর্জাতিক ক্রিকেট কাউন্সিল (আইসিসি) এর সদস্য। মালয়েশিয়ায় অনুষ্ঠিত ১৯৯৬ এসিসি ট্রফিতে অংশ নেয়ার মাধ্যমে আন্তর্জাতিক ক্রিকেটে জাপানের অভিষেক হয়। জাপানের মোট খেলা ম্যাচের অধিকাংশই আঞ্চলিক প্রতিযোগিতায় খেলা এবং সাধারণত আইসিসি ইস্ট এশিয়া-প্যাসিফিক উন্নয়ন অঞ্চলের অন্যান্য দলগুলোর বিপক্ষে। ২০০৮ সাল থেকে ২০১২ সালের মধ্যে জাপান বিশ্ব ক্রিকেট লীগ (WCL)-এ অংশগ্রহণ করে, যার এক পর্যায়ে তারা পঞ্চম বিভাগ-এ পৌছায়।
১৮৬০ সালে ব্রিটিশদের দ্বারা জাপানে ক্রিকেটের পরিচিতি লাভ হয়। কিন্তু ১৯৮০ এর দশকের আগে খেলাটি সংগঠিত ছিল না। তবে এরপর জাপান ক্রিকেট অ্যাসোসিয়েশন গঠিত হওয়ার পর জাপানে সংগঠিতভাবে ক্রিকেটের সুচনা হয়।
১৯৮৯ সালে তারা আইসিসির অনুমোদিত সদস্য হিসেবে স্বীকৃতি লাভ করে এবং জাপান জাতীয় দল ১৯৯৬ এসিসি ট্রফিতে প্রথম কোন ম্যাচ খেলে। যদিও টুর্নামেন্টের সবকটি ম্যাচেই তারা পরাজিত হয় যার মধ্যে ফিজির কাছে ৩৮০ রানের ব্যবধানে একটি পরাজয় রয়েছে। তারা এরপরে একইভাবে ১৯৯৮ ও ২০০০ সালের টুর্নামেন্টও কোন সাফল্য ছাড়াই শেষ করে।
২০০০ সালের এসিসি ট্রফির পর জাপান এশিয়ান ক্রিকেট কাউন্সিল ছেড়ে আইসিসি এর ইস্ট এশিয়া-প্যাসিফিক অঞ্চলে যোগ দেয়। তারা ২০০২ সালের ফেব্রুয়ারি মাসে অস্ট্রেলিয়ায় অনুষ্ঠিত হওয়া ইস্ট এশিয়া এইটস টুর্নামেন্টে অংশ নেয় যেখানে তারা অস্ট্রেলিয়ার একটি দলের কাছে পরাজিত হয়ে রানার্সআপ হয়।
ইন্দোনেশিয়া জাতীয় ক্রিকেট দল ও দক্ষিণ কোরিয়া জাতীয় ক্রিকেট দল ছিল ঐ প্রতিযোগিতায় অংশ নেয়া বাকি দল। ২০০৪ সালে তারা ইস্ট এশিয়া ক্রিকেট চ্যালেঞ্জ টুর্নামেন্ট আয়োজন করে যা ২০০৭ বিশ্বকাপ এর বাছাই এর একটি অংশ ছিল। প্লেঅফে ইন্দোনেশিয়াকে হারিয়ে জাপান সেই টুর্নামেন্টে তৃতীয় স্থান লাভ করে।
২০০৫ সালের জুন মাসে জাপান আইসিসি এর সহযোগী সদস্য হিসেবে উন্নীত হয় এবং একই বছর ভানুয়াতুতে অনুষ্ঠিত ২০০৫ আইসিসি ইএপি ক্রিকেট কাপ
-এ অংশ নেয়। যেখানে তারা ফাইনালে কুক দ্বীপপুঞ্জকে হারিয়ে চ্যাম্পিয়ন হয়। পরের বছর তারা ব্রিসবেন-এ অনুষ্ঠিত ২০০৬ আইসিসি ইএপি ক্রিকেট ট্রফিতে অংশ নেয়, কিন্তু তারা ৩ দলের মধ্যে তৃতীয় হয় যেখানে বাকি দুটি দল ছিল ফিজি ও কুক দ্বীপপুঞ্জ।.
২০০৭ সালের ডিসেম্বর মাসে জাপান নিউজিল্যান্ডের অকল্যান্ড-এ অনুষ্ঠিত ২০০৭ আইসিসি ইএপি ক্রিকেট ট্রফিতে অংশ নেয়। যেখানে তারা কুক দ্বীপপুঞ্জ, ইন্দোনেশিয়া, সামোয়া, টোঙ্গা এবং ভানুয়াতুর মুখোমুখি হয়। জাপান ঐ টুর্নামেন্টে চ্যাম্পিয়ন হয় এবং জার্সি তে অনুষ্ঠিত বিশ্ব ক্রিকেট লীগ এর পঞ্চম বিভাগে খেলার যোগ্যতা অর্জন করে। কিন্তু অংশগ্রহণকারী ১২ দলের মধ্যে জাপান ১০ম স্থানে থেকে টুর্নামেন্ট শেষ করে।
২০১৬ সালের ২২ মার্চ ঘোষণা করা হয় যে, সানো, তোচিগিতে সানো আন্তর্জাতিক ক্রিকেট মাঠ তৈরি হবে যা হবে শুধুমাত্র ক্রিকেটের জন্য তৈরি জাপানের প্রথম কোন স্টেডিয়াম।
কানাডা–তাইওয়ান সম্পর্ক

কানাডা–তাইওয়ান সম্পর্ক হল কানাডা এবং প্রজাতন্ত্রী চীন বা তাইওয়ান রাষ্ট্রদ্বয়ের মধ্যকার দ্বিপাক্ষিক সম্পর্ক। ১৯৪২ সালে এ দুই দেশের মধ্যকার সম্পর্ক স্থাপিত হয়। কানাডা এবং তাইওয়ানের মধ্যে বেশকিছু সক্রিয় দ্বিপাক্ষিক চুক্তি কার্যরত আছে।
১৯৪২ সালে কানাডা প্রজাতন্ত্রী চীনে (কুইং সাম্রাজ্যের উত্তরসূরী রাষ্ট্র, চংকুইং এর যুদ্ধকালীন রাজধানী) তাদের প্রথম রাষ্ট্রদূত নিয়োগ করে। ১৯৪৬ সালে দূতাবাসটিকে স্থায়ী রাজধানী নানজিংয়ে নিয়ে যাওয়া হয়। তবে জাতীয়তাবাদীদের বিপক্ষে সমাজতান্ত্রিকদের জয়ের পর তারা তাইওয়ানে চলে যেতে বাধ্য হন এবং সমাজতান্ত্রিকেরা গণপ্রজাতন্ত্রী চীনের প্রতিষ্ঠা করেন। ১৯৫১সালের ২৬শে ফেব্রুয়ারি পর্যন্ত নানজিংয়ের কানাডীয় দূতাবাসটি চালু ছিল। তখন কানাডা তাইওয়ানের সাথে কূটনৈতিক সম্পর্ক বজায় রাখত।
১৯৭০ সালের ১৩ই অক্টোবর কানাডা সমাজতান্ত্রিক চীনকে স্বীকৃতি দিয়ে জাতীয়তাবাদী চীনের সাথে কূটনৈতিক সম্পর্ক বিচ্ছিন্ন করে। জাতিসংঘ সাধারণ পরিষদ রেজোল্যুশন ২৭৫৮তে কানাডা পিআরসি দ্বারা আরওসির প্রতিস্থাপনকে সমর্থন দেয়। কানাডা এবং তাইওয়ানের মধ্যকার কূটনৈতিক সম্পর্ক ছিন্ন হবার পর থেকে দুই দেশের কূটনৈতিক মিশন প্রতিনিধিত্বকারী অফিস দ্বারা প্রতিস্থাপিত হয়।
বর্তমানে প্রজাতন্ত্র চীন সরকার কানাডার অটোয়াতে একটি তাইপেই ইকোনোমিক অ্যান্ড কালচারাল অফিস () পরিচালনা করে। এছাড়া ভ্যানকুভার এবং টরোন্টোতে আরো দুইটি অফিস রয়েছে। তাইওয়ান বৈদেশিক বাণিজ্য উন্নয়ন সংস্থারও ভ্যানকুভার এবং টরোন্টোতে অফিস রয়েছে।
কানাডা সরকার তাইওয়ানের রাজধানীতে কানাডিয়ান ট্রেড অফিস ইন তাইপেই স্থাপন করেছে।
তাইওয়ান হল কানাডার অন্যতম প্রধান (এশিয়া–আটলান্টিক অঞ্চলে পঞ্চম এবং সারা বিশ্বে ১২তম) বাণিজ্যিক সহযোগী। কানাডা থেকে তাইওয়ানে রপ্তানিকৃত প্রধান পণ্যসমূহ হল ধাতব আকরিক, খনিজ তেল, পিচ, কাঠ, কয়লা, নিকেল এবং রেলপথের যানবাহন। কানাডা হল তাইওয়ানের ২৪তম বৃহত্তম বাণিজ্যিক সহযোগী। তাইওয়ান থেকে কানাডায় রপ্তানিকৃত পণ্যসমূহ হল মোবাইল, রেকর্ড করার যন্ত্র, বয়লার, স্টীলজাতীয় পণ্য এবং প্লাস্টিক সামগ্রী ইত্যাদি।
২০১৫ সালে তাইওয়ানের সাথে পণ্যদ্রব্য খাতে সর্বমোট বাণিজ্যের পরিমাণ বেড়ে দাঁড়ায় ৬.৯১ বিলিয়ন মার্কিন ডলারে, যা আগের বছরগুলোর তুলনায় ১৪.৬১ শতাংশ বেশি। কানাডীয় রপ্তানিমূল্য ছিল ১.৪৬ বিলিয়ন ডলার, পক্ষান্তরে আমদানিমূল্য ছিল ৫.৪৫ বিলিয়ন ডলার। অর্থনৈতিক খাত বার্ষিক "কানাডা—তাইওয়ান অর্থনৈতিক পরামর্শের" মাধ্যমে যৌথভাবে বাজারে প্রবেশ, গবেষণা ও উদ্ভাবন প্রভৃতি দিকে আলোচনার মাধ্যমে নিয়ন্ত্রিত হয়। বিভিন্ন কানাডা—তাইওয়ান চুক্তি ও সমঝোতা স্মারকও স্বাক্ষরিত হয়েছে। ২০১৬ সালের জানুয়ারি মাসে কানাডিয়ান ট্রেড অফিস ইন তাইপেই এবং তাইপেই ইকোনোমিক অ্যান্ড কালচারাল অফিস ইন অটোয়া কর্তৃক টেলিযোগাযোগ সহায়তা এবং দ্বৈত রাজস্ব ব্যবস্থাপনা (ডাবল ট্যাক্সেশন অ্যারেঞ্জমেন্ট বা এডিটিএ) রোধে একটি সমঝোতা স্মারক স্বাক্ষরিত হয়েছে।
২০১৫ সালের শেষের দিকে কানাডায় তাইওয়ানের মোট বিনিয়োগের অর্থমূল্য দাঁড়ায় ১০৮ মিলিয়ন ইউএস ডলার। আর কানাডা কর্তৃক তাইওয়ানে বিনিয়োগের পরিমাণ ছিল ১১৫ মিলিয়ন ইউএস ডলার।
বিজ্ঞান ও প্রযুক্তি এবং গবেষণা ও উন্নয়ন খাতে কানাডার সাথে তাইওয়ানের সহযোগিতামূলক বেশকিছু শক্তিশালী প্রকল্প রয়েছে। ন্যাশনাল রিসার্চ কাউন্সিল, বিভিন্ন কানাডীয় বিশ্ববিদ্যালয় এবং গবেষণাভিত্তিক বেসরকারি সংস্থা তাইওয়ানের অনুরূপ সংস্থার সাথে একত্রে কাজ করছে, যেখানে কানাডার গবেষণার দক্ষতা আর তাইওয়ানের নির্মাণ দক্ষতা একত্রে যুক্ত হয়েছে।
জাকার্তার শিক্ষা ব্যবস্থা

জাকার্তা হল ইন্দোনেশিয়া এর প্রধান শহর ও প্রধান শিক্ষা কেন্দ্র।এই শহরে দেশের বহু নামি বিদ্যালয়, উচ্চ বিদ্যালয় ও বিশ্ববিদ্যালয় রয়েছে।শহরটি দেশের উচ্চ শিক্ষার পীঠস্থান।শহরটিতে বহু গবেষণাগার ও আধুনিক প্রযুক্তির প্রতিষ্ঠান রয়েছে।
জাকার্তা অনেকগুলো বিশ্ববিদ্যালয়ের কেন্দ্রস্থল,তার মধ্যে ইউনিভার্সিটি অব জাকার্তা জাকার্তায় অবস্থিত সর্ববৃহৎ এবং পুরাতন তৃতীয় পর্যায়ের শিক্ষা প্রতিষ্ঠান । এটি একটি গণ প্রতিষ্ঠান যার ক্যাম্পাস রয়েছে সালেম্বা (কেন্দ্রীয় জাকার্তা) এবং দিপকে,যা জাকার্তার দক্ষিণে অবস্থিত। ইউনিভার্সিটি অব ইন্দোনেশিয়া ছাড়াও, জাকার্তায় আরো আলাদা তিনটি গণ বিশ্ববিদ্যালয় রয়েছে,এগুলো হলঃ শরিফ হিদায়াতউল্লাহ স্টেট ইসলামিক ইউনিভার্সিটি জাকার্তা, স্টেট ইউনিভার্সিটি অব জাকার্তা(ইউএনজে) এবং ইউনিভার্সিটি অব পেমবানগুনান ন্যাশনাল "ভেটেরান" জাকার্তা( ইউপিএন "ভেটেরান" জাকার্তা)। জাকার্তায় অবস্থিত কিছু বেসরকারি বিশ্ববিদ্যালয়ের মধ্যে রয়েছে ট্রিসাকতি ইউনিভার্সিটি, মারকু ভুয়ানা ইউনিভার্সিটি, তারুময়ানাগারা ইউনিভার্সিটি, আমা জায়া ইউনিভার্সিটি, পেলিটা হারাপান ইউনিভার্সিটি, বিনা নুসানতারা ইউনিভার্সিটি, প্যানকেসিলা ইউনিভার্সিটি।
স্টোভিয়া(STOVIA, "School tot Opleiding van Indische Artsen") ছিল জাকার্তায় অবস্থিত সর্বপ্রথম উচ্চ মাধ্যমিক বিদ্যালয় যা ১৮৫১ সালে প্রতিষ্ঠিত হয়। বৃহৎ শহর এবং রাজধানী হওয়ার কারণে, ইন্দোনেশিয়ার বিভিন্ন অঞ্চল থেকে আসা ছাত্রছাত্রীদের জন্য জাকার্তা বাসস্থানের ব্যবস্থা করে। তাদের মধ্যে অনেকেই হলগুলোতে অথবা বাড়িতে বসবাস করে। মৌলিক শিক্ষার জন্য, বিভিন্ন ধরনের প্রাথমিক এবং মাধ্যমিক স্কুল রয়েছে যা পাবলিক("জাতীয়"), প্রাইভেট("জাতীয় এবং দোভাষী জাতীয় সংযুক্ত") এবং আন্তর্জাতিক স্কুলগুলোকে একত্রে বেঁধেছে। ইন্দোনেশিয়ায় অবস্থিত প্রধান চারটি আন্তর্জাতিক বিদ্যালয়ের মধ্যে রয়েছে গান্ধী মেমোরিয়াল ইন্টারন্যাশনাল স্কুল, IPEKA ইন্টারন্যাশনাল খ্রিষ্টীয়ান স্কুল, জাকার্তা ইন্টারন্যাশনাল স্কুল এবং দ্যা ব্রিটিশ ইন্টারন্যাশনাল স্কুল,জাকার্তা(BIS)। অন্যান্য আন্তর্জাতিক স্কুলগুলোর মধ্যে রয়েছে জাকার্তা ইন্টারন্যাশনাল কোরিয়ান স্কুল, বিনা বাংসা স্কুল, জাকার্তা ইন্টারন্যাশনাল মাল্টিকালাচারাল স্কুল, Australian International School, নিউজিল্যান্ড ইন্টারন্যাশনাল স্কুল, সিঙ্গাপুর ইন্টারন্যাশনাল স্কুল, এবং সেকোলাহ পেলিটা হারাপান.
১) সরিফ হিদায়াতউল্লাহ স্টেট ইসলামিক ইউনিভার্সিটি জাকার্তা,
২)স্টেট ইউনিভার্সিটি অব জাকার্তা(ইউএনজে)
৩)ইউনিভার্সিটি অব পেমবানগুনান ন্যাশনাল "ভেটেরান" জাকার্তা( ইউপিএন "ভেটেরান" জাকার্তা)।
জাকার্তায় অবস্থিত কিছু বেসরকারি বিশ্ববিদ্যালয়ের ও রয়েছে
জাকার্তা ইন্টারন্যাশনাল কোরিয়ান স্কুল,
বিনা বাংসা স্কুল,
জাকার্তা ইন্টারন্যাশনাল মাল্টিকালাচারাল স্কুল,
অস্ট্রেলিয়ান ইন্টারন্যাশনাল স্কুল,
নিউজিল্যান্ড ইন্টারন্যাশনাল স্কুল,
সিঙ্গাপুর ইন্টারন্যাশনাল স্কুল
সেকোলাহ পেলিটা হারাপান
যৌথ বন ব্যবস্থাপনা

যৌথ বন ব্যবস্থাপনা বা জয়েন্ট ফরেস্ট ম্যানেজমেন্ট হল ভারত সরকার স্বীকৃত সরকারি ও স্থানীয় মানুষের উদ্যোগে স্থানীয় বনজ সম্পদের সুপরিচালন ব্যবস্থা।
যৌথ বন ব্যবস্থাপনা বা JFM-এর ধারণাটির প্রথম সূত্রপাত হয় ১৯৭১ খ্রিস্টাব্দে পশ্চিমবঙ্গের পশ্চিম মেদিনীপুর জেলার আরাবাড়ি অরণ্যে। এই প্রকল্পটির সূচনা করা হয়েছিল জনগনের দাবি মেনে ধ্বংসের হাত থেকে অরণ্যকে বাঁচাতে। বনদপ্তরের নীতি অনুযায়ী ১৯৭১ খ্রিস্টাব্দে দক্ষিণবঙ্গে শালগাছের জঙ্গল পুনরুদ্ধারের জন্য মেদিনীপুর শহর থেকে ৩০ কিমি দূরে আরাবারি অরণ্যে ডিভিশনাল ফরেস্ট অফিসার (DFO) শ্রী অজিত কুমার ব্যানার্জির নেতৃত্বে শালগাছ চাষের ব্যবস্থা করা হয়। তিনি স্থানীয় ১১টি গ্রামের মানুষের সঙ্গে আলোচনা করে ১৯৭২ খ্রিস্টাব্দে বন সুরক্ষা কমিটি (FPC) গড়ে তোলেন। এই কমিটিকে সদ্য রোপিত শালগাছের রক্ষণাবেক্ষণের দায়িত্ব দেওয়া হয়। বিনিময়ে স্থানীয় মানুষদের গ্রামীণ নিযুক্তি স্কিমে চাকরির ব্যবস্থা ও কাঠের পরিবর্তে অন্য বনজ সম্পদ আরোহণের অধিকার দেওয়া হয়। এই উদ্যোগ সফল হয়।
আরাবারির ঘটনায় অনুপ্রাণিত হয়ে ভারত সরকারের পরিবেশ ও বনমন্ত্রক সমস্ত রাজ্য সরকারকে, স্থানীয় জনসাধারণ এবং স্বেচ্ছা সংগঠনগুলিকে সঙ্গে নিয়ে বন উন্নয়নের চালননীতি প্রণয়ন করে। সেই অনুযায়ী ২২টি রাজ্য সরকার সংশ্লিষ্ট রাজ্য বনদপ্তরকে যৌথ বন ব্যবস্থাপনা করবার নির্দেশ দেয়। বর্তমানে ভারতে ১৭.৩৩ মিলিয়ন হেক্টর বন পরিচালনে যৌথ বন ব্যবস্থাপনা সহায়তা করে। এর অধীনে অনেকগুলি কমিটি গঠিত হয় যেগুলি বন সংরক্ষণের ভূমিস্তরে কাজ করে থাকে। এই কমিটিগুলি হল :
জীববৈচিত্র্য সংরক্ষণে যৌথ বন ব্যবস্থাপনার ভূমিকাগুলি হল:
মালদ্বীপের সংবিধান

মালদ্বীপের সংবিধান হলো মালদ্বীপের সর্বোচ্চ আইন।  এটি মালদ্বীপ প্রজাতন্ত্রের অস্তিত্বের আইনি ভিত্তি প্রদান করে, মালদ্বীপের নাগরিকদের অধিকার ও কর্তব্য নির্ধারণ করে এবং মালদ্বীপ সরকারের কাঠামো বর্ণনা করে। মালদ্বীপের বর্তমান সংবিধানটি রাষ্ট্রপতি মামুন আব্দুল গাইয়ুম কর্তৃক ২০০৮ সালের ৭ আগস্ট প্রণীত হয়, এবং ১৯৯৮ সালের সংবিধান বাতিল করে এটি দ্রুত কার্যকর হয়।
বর্তমান সংবিধানটির সংক্ষিপ্ত শিরোনাম "মালদ্বীপ প্রজাতন্ত্রের সংবিধান, ২০০৮"। 
মালদ্বীপের প্রথম সংবিধান ১৯৩২ সালে মালদ্বীপের সুলতান তৃতীয় মুহাম্মাদ শামসুদ্দীন কর্তৃক কার্যকর হয়। এই সংবিধান মুলত  প্রথা, আইন এবং অন্যান্য ঐতিহ্যগত প্রাশাসনিত পদ্ধতির উপর ভিত্তি করে প্রণীত হয়েছিল, যে গুলো শত শত বছর ধরে চলে আসছিল। এই সংবিধান ১৯৩০ সালে দেওয়া শ্রীলংকার ভারপ্রাপ্ত গভর্নর এইচ, বর্ডিলের পরামর্শের ভিত্তিতে লিখিত হয়।কিছুদিন পরেই ১৯৩৪ সালে আরেকটি সংবিধান প্রণয়ন এবং কার্যকর করা হয়। একই বছরে সুলতান তৃতীয় মুহাম্মাদ শামসুদ্দীনকে তার নিজের জারি করা সংবিধান লঙ্ঘনের দায়ে পদচ্যুত করা হয়। সুলতান দ্বিতীয় হাসসান নুরুদ্দীনের শাসনামলে তৃতীয় আরেকটি সংবিধান প্রণয়ন এবং কার্যকর করা হয়। ১৯৪০ সালের ৩০ জানুয়ারিতে সাংবিধানিক ব্যবস্থা অপ্রয়োজনীয় বলে গণ্য করা হয় এবং বিলুপ্ত করা হয়।  সালে নতুন আরেকটি সংবিধান কার্যকর হয়। ১৯৫১ সালে আরেকটি সাংবিধানিক পরিবর্তনের পর (৫ম সংবিধান) মালদ্বীপ একটি প্রজাতন্ত্র হিসাবে ঘোষিত হয়।
রাষ্ট্রপতি মোহামেড আমিন দিদির শাসনামলে আরেকটি নতুন সংবিধান (৭ম) কার্যকর করা হয়। এই সংবিধানটি মাত্র ৮ মাস কার্যকর থাকে, এরপর প্রজাতন্ত্র বাতিল করা হয় এবং মালদ্বীপ আবার সুলতান মুহাম্মাদ ফারিদ দিদির অধীনে সালতানাতে পরিণত হয়। এই পরিবর্তনের ফলে আরেকটি সংবিধান রচিত হয় ৭ মার্চ ১৯৫৪ সালে। এর পর নবম সংবিধান ১৯৬৪ সালে এবং দশম সংবিধান ১৯৬৭ সালে প্রণীত হয়।
দ্বিতীয় প্রজাতন্ত্র ঘোষণার পর রাষ্ট্রপতি ইব্রাহিম নাসির ১৯৬৮ সালের ১১ নভেম্বরে একটি নতুন সংবিধান অনুমোদন করেন। এই সংবিধান যথাক্রমে ১৯৭০, ১৯৭২ এবং ১৯৭৫ সালে তিনবার সংশোধিত হয়।
রাষ্ট্রপতি মামুন আব্দুল গাইয়ুমের শাসনামলে ১৯৯৮ সালে মালদ্বীপের দ্বাদশ সংবিধান প্রণীত হয়। সরকার  ঘোষণা করে যে এই পরিবর্তন আনা হয়েছে দেশের জনগণকে বন্ধুত্বপূর্ণ এবং সৌহার্দ্যতা ও সহযোগিতাপূর্ণ পরিবেশে বসবাস করতে উৎসাহিত করার জন্য এবং ভালো কাজে ও পরস্পরের প্রতি সম্মান দেখানোর জন্য উৎসাহিত করার জন্য।
২০০৮ সালের জুনে একটি পরিষদ, যেটি “বিশেষ মাজলিস” নামে পরিচিত, একটি নতুন সংবিধান উপস্থাপন করে। ২০০৮ সালের ৭ আগস্ট এই সংবিধান রাষ্ট্রপতি কর্তৃক অনুমোদিত হয়। এই সংবিধান প্রণয়ন কার্যক্রম শুরু হয় ২০০৩ সালে নাগরিক বিক্ষোভের কারণে রাষ্ট্রপতি গাইয়ুম আধুনিক বহুদলীয় গণতান্ত্রিক দেশের অঙ্গীকার করার পর। এই সংবিধানে বিচার বিভাগ একটি স্বাধীন কমিশনের আওতায় রাখা হয়েছে, এবং দুর্নীতি দমন ও নির্বাচন পরিচালনার জন্য আলাদা স্বাধীন কমিশনের বিধান রাখা হয়েছে। এই সংবিধান রাষ্ট্রপতির নির্বাহী ক্ষমতা হ্রাস করেছে এবং সংসদকে শক্তিশালী করেছে।  অন্যান্য পরিবর্তনসমূহের মধ্যে উল্লেখযোগ্য হলো, এই সংবিধান অনুসারে “একজন অমুসলিম মালদ্বীপের নাগরিক হতে পারবে না।”
সংবিধানটি একটি ঘোষণা, ১৪ টি অধ্যায় এবং তিনটি তফসিল নিয়ে গঠিত। প্রতিটি অধ্যায় এবং তফসিল একেকটি বিশেষ প্রসঙ্গের উপর আলোচনা করে। নিচে প্রতিটি অধ্যায় ও তফসিল এবং আলোচ্য বিষয়ের তালিকা দেওয়া হলো:
সংবিধানটি ২০০৮ সালে কার্যকর হওয়ার পর থেকে মাত্র একবার ২০১৫ সালের জুলাই মাসে সংশোধন করা হয়েছে।
সংবেদন

সংবেদন হল উদ্দীপনার জন্য প্রাথমিক অনুভূতি বা চেতনাবোধ। সংবেদন প্রাণীকে জগৎ সম্পর্কে অবহিত করে এবং এ সংবেদনের মাধ্যমেই প্রতিক্রিয়ার সৃষ্টি হয়ে থাকে। অর্থাৎ কোন উদ্দীপক (যেমন - শব্দ, তাপ, আলো) ইন্দ্রিয়ে আঘাত করলে (যেমন - কান, ত্বক, চোখ) যে অনুভূতি বা সচেতনতার সৃষ্টি হয় তাকেই সংবেদন বলে। 
সংবেদন ও প্রতিক্রিয়ার মধ্যে পার্থক্য রয়েছে। সংবেদন সৃষ্টি হওয়ার পর মস্তিষ্ক এর ব্যাখ্যা দান করে। একে প্রত্যক্ষন বলা হয়। প্রত্যক্ষনের ব্যাখ্যার উপর নির্ভর করেই মস্তিষ্ক সিদ্ধান্ত নেয় কেমন প্রতিক্রিয়া করা উচিত।
জাকার্তার পরিবহন ব্যবস্থা

সুরাবায়ার পরিবহন স্থল, সমুদ্র এবং বিমান পরিবহনের মাধ্যমে স্থানীয়, আঞ্চলিক এবং আন্তর্জাতিক যাত্রায় সাহায্য করছে। শহরের অভ্যন্তরে প্রাথমিক যাতায়াত ব্যবস্থা হল মোটর যান, মোটরসাইকেল এবং ট্যাক্সি। কিছু পাব্লিক বাস পরিবহন রয়েছে। বাস পরিবহনের দ্বারা শহরটি জাভা দ্বীপ এর গুরুত্ব পূর্ন শহরের সঙ্গে যুক্ত।এছাড়া শহরটিতে রেল পরিবহন ব্যবস্থা রয়েছে।মিটার গেজ রেল ধ্বারা শহরটি বানদুং শহরের সঙ্গে যুক্ত।
শহরটিতে সড়ক পথে বাস ,ব্যক্তিগত গাড়ি, টাক্সি প্রভৃতির দ্বারা গন পরিবহন ব্যবস্থা গড়ে উঠেছে।এই শহরটি বহু এক্সপ্রেসওয়ে ও মহাসড়ক দ্বার অনওয শহরের সঙ্গে যুক্ত।
শহরটিতে প্রথম রেল চালু হয় ১৮৬৭ সালে।এর পর ধীরে ধীরে রেলপথের প্রসার ঘটে।শহরটি থেকে শহরগলী রেল ও দূরপাল্লা উভয় রেল চলাচল করে।
জাকার্তা- বানদুং হাইস্পিড রেলপথ বা "জাকার্তা বানদুং উচ্চ-গতির রেলপথ" হল ইন্দোনেশিয়া এর জাভা দ্বীপ এর পশ্চিম থেকে পূর্ব দিকে পরিকল্পনাধিন একটি উচ্চ গতির রেলপথ।এই রেলপথটি জাভা দ্বীপ এর পশ্চিমে অবস্থিত দেশের রাজধানী জাকার্তা থেকে জাভা দ্বীপের পূর্বের শহর বানদুং পর্যন্ত নির্মাণ করা হবে।ইন্দোনেশিয়া সরকার ২০১০ সালে প্রথম এই প্রকল্পের কথা ঘোষণা করে।কিন্তু পরিকল্পনাটি সফল হয়নি।এর পর ২০১৫ সালে এই প্রকল্প নতুন ভাবে শুরু হয়।এই রেলপথ নির্মাণ প্রকল্পে চিন ও জাপান উভয় দেশই আগ্রহ দেখিয়েছে।দেশ দুটি জাকার্তা থেকে বানদুং পর্যন্ত ১৫০ কিলোমিটার পথে পর্যবেক্ষণ করেছে।এর পর জাপান বানদুং থেকে জাভা দ্বীপের পূর্ব অংশের শহর সরাবায়া পর্যন্ত ৭৩০ কিলোমিটার পথ পর্যবেক্ষণ করেছে।কিন্তু এই রেলপথ নির্মাণের দায়ীত্ব পায় চিন এর চীনা রেলওয়ে ইন্টারন্যাশনাল ।২০১৬ সালে এই ঘোষণা করে ইন্দোনেশিয়া সরকার।এই রেলপথ ( জাকার্তা থেকে বানদুং) নির্মাণে খরচ ধরা হয়েছে ৫.১৩৫ মার্কিন ডলার।
জাকার্তা মেট্রো রেল হল এই দেশের প্রথম মেট্রো রেল ব্যবস্থা।এই ব্যবস্থার দ্বারা সহজে জাকার্তার বিভিন্ন অংশে যাতায়াত করা যায়।এই রেল ব্যবস্থার নতুন পথ নির্মাণের কাজ চলছে।
শহরটির প্রধান বন্দর হল তান্জুং প্রিওক বন্দর বা জাকার্তা বন্দর।এই বন্দর দ্বারা দেশের ৫০ শতাংশ পণ্য পরিবহন করা হয়।বন্দরটি জাকার্তার কাছেই সমুদ্র উপকূলে গড়ে এঠেছে।এই বন্দরটি গভীর পোতাশ্রয় যুক্ত।এটি দেশের বৃহত্তম কন্টেইনার বন্দর।এই শহরটি এই বন্দরটিকে কেন্দ্র করেই গড়ে উঠেছে।
জাকার্তা-বানদুং হাইস্পিড রেলপথ
তাইওয়ান–মেক্সিকো সম্পর্ক

তাইওয়ান–মেক্সিকো সম্পর্ক হল প্রজাতন্ত্রী চীন বা তাইওয়ান রাষ্ট্রদ্বয়ের মধ্যকার দ্বিপাক্ষিক সম্পর্ক। আনুষ্ঠানিকভাবে এ দুই রাষ্ট্রের মধ্যে কোনো সম্পর্ক নেই।
১৯৪৯ সালের শুরুতে মেক্সিকো প্রজাতন্ত্রী চীনের কুওমিন্টাংয়ের সাথে সম্পর্ক রাখা শুরু করে। তবে ১৯৭১ সালে মেক্সিকোর সাথে প্রজাতন্ত্রী চীন তথা তাইওয়ানের আনুষ্ঠানিক সম্পর্ক ভেঙে যায়। কারণ মেক্সিকো জাতিসংঘ সাধারণ পরিষদ রেজোল্যুশন ২৭৫৮-এ গণপ্রজাতন্ত্রী চীনের পক্ষে ভোট দিয়ে জাতিসংঘে চীনের পক্ষ থেকে প্রতিনিধিত্বকারী রাষ্ট্র হিসেবে গণপ্রজাতন্ত্রী চীনের অবস্থানের পক্ষেই থাকে। ইউএন রেজোল্যুশন ২৭৫৮ এর পর থেকে মেক্সিকো গণপ্রজাতন্ত্রী চীনের সাথে আনুষ্ঠানিকভাবে কূটনৈতিক সম্পর্ক রাখছে, আর প্রজাতন্ত্রী চীনের সাথে ১৯৭২ সাল থেকে কূটনৈতিক সম্পর্ক বজায় রাখছে অনানুষ্ঠিকভাবে।
বাণিজ্য সম্প্রসারণের উদ্দেশ্যে ১৯৯০ সালে মেক্সিকো তাইপেইয়ে একটি "মেক্সিকান ট্রেড সার্ভিসেস" অফিস চালু করে, যার কোনো কূটনৈতিক বৈশিষ্ট্য নেই। ১৯৯১ সালে অফিসটিকে কনস্যুলার পর্যায়ে উন্নীত করা হয় এবং তা মেক্সিকান ট্রেড সার্ভিসেস ডকুমেন্টেশান অ্যান্ড কালচারাল অফিস নামে পরিচিত হয়। ১৯৯৩ সালে তাইওয়ান মেক্সিকো সিটিতে একটি তাইপেই ইকোনোমিক অ্যান্ড কালচারাল অফিস ইন মেক্সিকো চালু করে। এ প্রতিষ্ঠানটি "দুই দেশের মধ্যকার বন্ধন আরো গভীর ও দৃঢ় করার জন্য" কাজ করছে। এ দুইটি প্রতিনিধিত্বকারী অফিস মূলত অনানুষ্ঠানিকভাবে দুই দেশের রাজধানীতে অবস্থিত হয়ে "দে ফ্যাক্টো" দূতাবাস হিসেবে কাজ করছে।
মেক্সিকো এবং তাইওয়ান উভয়েই এশিয়া—প্যাসিফিক ইকোনোমিক কোঅপারেশন সংস্থাটির সদস্য রাষ্ট্র। ২০১২ সালের নভেম্বর মাসে তাইওয়ানের রাষ্ট্রপতির প্রতিনিধি ইউয়ান টি. লী এপেক সম্মেলনে যোগ দেওয়ার উদ্দেশ্যে মেক্সিকোর লস কাবোসে সফর করেন। তিনিই প্রথম উচ্চপদস্থ কর্মকর্তা যিনি দেশটিতে সফর করেন।
এশিয়া থেকে মেক্সিকোতে বিনিয়োগকারী তৃতীয় বৃহত্তম দেশ (প্রথম ও দ্বিতীয় অবস্থানে যথাক্রমে জাপান ও দক্ষিণ কোরিয়া রয়েছে) এবং সারা বিশ্বের নবম বৃহত্তম বাণিজ্যিক সহযোগী হল তাইওয়ান। ২০১৫ সালে দুই দেশের মধ্যে মোট বাণিজ্যের পরিমাণ ছিল ৬.৯ বিলিয়ন মার্কিন ডলার। মে, ২০১২ সালে দুই দেশের পক্ষ থেকে তাইওয়ান প্রোমেক্সিকো এবং ডেভেলপমেন্ট অব ফরেইন ট্রেড তাইওয়ান (তইত্রো) মুক্ত বাণিজ্যের বিষয়ে একটি সমঝোতা স্মারক স্বাক্ষর করেপ। দুই দেশের বাণিজ্য সম্পর্কের ফলে তিনশরও বেশি প্রতিষ্ঠানের জন্ম হয়েছে, যেখানে ষাট হাজাররেরও বেশি কর্মী নিয়োজিত আছে। প্রতিষ্ঠানগুলো মূলত বাজা ক্যালিফোর্নিয়া, গুয়ানজুয়াতো সিটিতে অবস্থিত। টিপিপিতে তাইওয়ান প্রবেশ করতে সমর্থ হলে দ্বিপাক্ষিক বাণিজ্যের আরো উন্নতি হবে, কারণ মেক্সিকোর রয়েছে শিক্ষিত মানবসম্পদ, ব্যবহারযোগ্য প্রাকৃতিক সম্পদ, অনুকূল পরিবেশ, সম্ভাবনাময় অভ্যন্তরীণ বাজার; ফলে তাইওয়ানের শিল্পপতিরা মেক্সিকো বিনিয়োগের অন্যতম প্রধান গন্তব্য হিসেবে দেখছেন। অবকাঠামোগত সুবিধা, বিশেষত শক্তিখাতের কাঠামোগত সুবিধা অনেক বিনিয়োগকারীকেই মেক্সিকোর প্রতি আকৃষ্ট করে তুলছে।
বলধারা ইউনিয়ন

বলধারা ইউনিয়ন ঢাকা বিভাগের মানিকগঞ্জ জেলার অন্তর্গত সিঙ্গাইর উপজেলার একটি ইউনিয়ন।
এ ইউনিয়নের উপর দিয়ে নূরানী গঙ্গা নামে একটি নদী বয়ে গেছে। এটিই এ ইউনিয়নের একমাত্র নদী।
এই ইউনিয়নের রফিকনগর গ্রামে রয়েছে ভাষা শহিদ রফিক উদ্দিন ‍স্মৃতি যাদুঘর ও গ্রন্থাগার।
বায়রা ইউনিয়ন

বায়রা ইউনিয়ন ঢাকা বিভাগের মানিকগঞ্জ জেলার অন্তর্গত সিঙ্গাইর উপজেলার একটি ইউনিয়ন।
এই ইউনিয়নের পাশ দিয়ে বয়ে গেছে ধলেশ্বরী নদী। অতীতে এ নদী দিয়ে স্টিমার চলতো। বর্তমানে এ নদীর গভীরতা আশংকাজনকভাবে হ্রাস পেয়েছে। ধলেশ্বরী নদী ছাড়াও বায়রা খাল (ধলেশ্বরী নদীর শাখা খাল), গাড়াদিয়া খাল, বাইমাইল খাল এ ইউনিয়নের উপর দিয়ে প্রবাহিত হয়েছে।
তালেবপুর ইউনিয়ন

তালেবপুর ইউনিয়ন ঢাকা বিভাগের মানিকগঞ্জ জেলার অন্তর্গত সিঙ্গাইর উপজেলার একটি ইউনিয়ন।
প্রাচীন আমলে জনবসতি গড়া এই এলাকায় ১৯৭১ সালের মহান মুক্তিযুদ্ধ চলাকালে অনেক মুক্তিযোদ্ধার বাসস্থান এই ইউনিয়নে,
তাছাড়া বিভিন্ন খেলোয়াড় বৃন্দও জন্মেছেন যারা জাতীয় দলের হয়ে খেলেছেন যেমন কায়সার হামিদ জাতীয় ভলিবল দলের অধিনায়ক, 
বক্সার রমজান বিডিআর সহ আরও অনেকেই
এ ইউনিয়নের দক্ষিণ পাশ দিয়ে বয়ে গেছে ধলেশ্বরী নদী এবং পূর্ব দিকে প্রবাহিত হয়েছে গাজী খালী খাল।
৮০% শিক্ষার হার
প্রাইমারি ও মাধ্যমিক বিদ্যালয় বিদ্দমান
মাদ্রাসা এতিম খানায় আরবি শিক্ষার ব্যাবস্থাও আছে
ধান,গম,সরিষা, ভুট্টা, পেপে,কলা,পেয়াজ,আলু,প্রধান আবাদ এবং বিভিন্ন রকম সব্জীর উৎপাদনও ব্যাপক 
ঢাকা মানিকগঞ্জ হাইওয়ে 
বাস শুকতারা গাবতলী হতে সিংগাইর 
অথবা হেমায়েতপুর হতে সিএনজি অটোরিকশায় সিংগাইর স্টেশনে নেমে অটোরিকশা যোগে তালেবপুর বললেই আসা যায়
এ ইউনিয়নের একটি দর্শনীয় স্থান হল বাদশা বাবা কলাবাগান মাজার শরীফ। এটি ইউনিয়নের কাংশা গ্রামের ইসলামনগরে অবস্থিত। এখানে প্রতিবছর চৈত্র মাসে প্রায় পনের দিন ব্যাপী মেলা হয়। এই মাজারের অনেক ভক্ত প্রতি বছর এই মেলায় অংশ গ্রহণ করে থাকে।
উস্তাদ মমতাজ আলী খান সংগীত সুরকার গীতিকার
আব্দুল বারি মুকুল বিটিভি নাট্য অভিনেতা 
পিলু মমতাজ রকস্টার
সিঙ্গাইর ইউনিয়ন

সিঙ্গাইর ইউনিয়ন ঢাকা বিভাগের মানিকগঞ্জ জেলার অন্তর্গত সিঙ্গাইর উপজেলার একটি ইউনিয়ন।
সিঙ্গাইর ইউনিয়নের আয়তন ৭.২৫ বর্গ কিলোমিটার।
ধলেশ্বরী নদী পূর্ব দিকে ও বাবর খাল এ ইউনিয়নের দক্ষিণ-পশ্চিম পাশ দিয়ে বয়ে গেছে।
২০১১ সালের আদম শুমারি অনুযায়ী এ ইউনিয়নের লোকসংখ্যা ১০,২০৭জন (প্রায়)।
জামশা ইউনিয়ন

জামশা ইউনিয়ন ঢাকা বিভাগের মানিকগঞ্জ জেলার অন্তর্গত সিঙ্গাইর উপজেলার একটি ইউনিয়ন।
এ ইউনিয়নের আয়তন ৩১.৮৩ বর্গ কিলোমিটার। ইউনিয়নের উত্তর ও উত্তর - পশ্চিমে মানিকগঞ্জ জেলার সিংগাইর উপজেলার বলধারা ইউনিয়ন এবং উত্তর - পূর্বে চারিগ্রাম ইউনিয়ন, দক্ষিণে ঢাকা জেলার নবাবগঞ্জ উপজেলার নয়নশ্রী ইউনিয়ন এবং দক্ষিণ - পূর্বে শোল্লা ইউনিয়ন অবস্থিত, পশ্চিমে মানিকগঞ্জ সদর উপজেলার হাটিপাড়া ইউনিয়ন অবস্থিত। ভৌগোলিক কারণে এই ইউনিয়ন টি সিংগাইর উপজেলা, মানিকগঞ্জ সদর উপজেলা ও ঢাকা জেলার দোহার ও নবাবগঞ্জ উপজেলাগুলোর খুব গুরুত্বপূর্ণ স্থান।
জামশা ইউনিয়ন পরিষদ কার্যালয়।
স্থাপনকাল - ১৯৭৩ সালে স্থাপিত।
পরিবেশ - কালিগঙ্গা নদীর পাশে জনবহুল গাছ পালা বিশিষ্ট মনোরম পরিবেশ।
অফিসের ঠিকানা - জামশা ইউপির কার্যালয়, জামশা, সিংগাইর, মানিকগঞ্জ।
মোবাইল নম্বর : ০১৭৪০৫৫৯৪২৪/০১৭২৬০৯৫৮৬৬
আয়তন - ১০ বর্গ মাইল বা ৩১.৮৩ র্বগ কি.মি.
ওয়ার্ড সংখ্যা - ০৯ টি
মৌজার সংখ্যা - ১০ টি
ইউপি ভবনের প্রকৃতি - এক তলা ছাদ বিশিষ্ট ভবন।
লোক সংখ্যা - ২৪,১৯৭ জন (পুরুষ - ১২০৭৭ জন ও মহিলা - ১২১২০ জন জি,আর/২০১৪) আদম সুমারী =২০১০৮জন,
অফিস সহ আঙ্গিনার জমির পরিমান - ৫৮ শতাংশ।
এ ইউনিয়নের পাশ দিয়ে বয়ে গেছে কালীগঙ্গা নদী।
জামশা ইউনিয়ন পরিষদ
এই ইউনিয়নের ওয়ার্ড সংখ্যা ০৯টি। মৌজার সংখ্যা ১০ টি, গ্রাম সংখ্যা ১৪টি।
২০১১ সালের আদমশুমারী অনুযায়ী এ ইউনিয়নের লোকসংখ্যা ২৪,৭৪০ জন।
১. জামশা সরকারি প্রাথমিক বিদ্যালয়
২. দক্ষিণ জামশা উচ্চ বিদ্যালয়
৩. দক্ষিণ জামশা সরকারি প্রাথমিক বিদ্যালয়
৪. বশির উদ্দিন ফাউন্ডেশন হাই স্কুল
৫. উত্তর জামশা সরকারি প্রাথমিক বিদ্যালয়
৬. বালুরচর সরকারি প্রাথমিক বিদ্যালয়
৭. দক্ষিণ সারারিয়া সরকারি প্রাথমিক বিদ্যালয়
৮. মাটিকাটা সরকারি প্রাথমিক বিদ্যালয়
৯. গোলাইডাঙ্গা মুক্তিযুদ্ধ স্মৃতি কলেজ
চারিগ্রাম ইউনিয়ন

চারিগ্রাম ইউনিয়ন ঢাকা বিভাগের মানিকগঞ্জ জেলার অন্তর্গত সিঙ্গাইর উপজেলার একটি ইউনিয়ন।
চারিগ্রাম ইউনিয়নের উত্তরে সিংগাইর সদর ইউনিয়ন পরিষদ, দক্ষিণে নবাবগঞ্জ ইউনিয়ন পরিষদ, পূর্বে সায়েস্তা ইউনিয়ন পরিষদ, এবং পশ্চিমে জামশা ইউনিয়ন পরিষদ। এ ইউনিয়নের আয়তন ১৪.৭০ বর্গ কিলোমিটার।
চারিগ্রামে অনেক জ্ঞানী গুনী জন্মগ্রহণ করেছেন আমি ২ জন মানুষের নাম তুলে ধরলাম,
২য় শামছুল ইসলামখান(নয়ামিয়া)
মাননীয় সংসদসদস্য ও মন্ত্রী, বাংলাদেশ বিএনপি
ওয়ার্ড সংখ্যাঃ ০৯ টি (ঘ) মৌজার সংখ্যাঃ ১৯ টি
২০১১ সালের আদম শুমারি অনুযায়ী এ ইউনিয়নের লোকসংখ্যা ২৫,৪৩৯ জন (পুরষ - ১২৭৩৪ জন ও মহিলা -১২৭০৫ জন)।
শায়েস্তা ইউনিয়ন

শায়েস্তা ইউনিয়ন ঢাকা বিভাগের মানিকগঞ্জ জেলার অন্তর্গত সিঙ্গাইর উপজেলার একটি ইউনিয়ন।
এক নজরে শায়েস্তা
নাম শায়েস্তা ইউনিয়ন
আয়তন প্রায়০৯বর্গকিলোমিটার(প্রায়)
অবস্থান উত্তরেসিংগাইরথানা,দক্ষিণে-জামির্ত্তাইউনিয়ন,পশ্চিমে- চারিগ্রামইউনিয়ন,পূর্বে- জয়মন্টপইউনিয়ন
আয়তন প্রায় ০৯বর্গকিলোমিটার(প্রায়)
অবস্থান উত্তরে-সিংগাইর থানা,দক্ষিণে-জামির্ত্তা ইউনিয়ন,পশ্চিমে-চারিগ্রাম ইউনিয়ন,পূর্বে- জয়মন্টপ ইউনিয়ন
জনসংখ্যা ২৭১৮৮জন( পুরুষ- ১৩,২৪০জন ও মহিলা-১৩৯৪৮জন)
ভোটারসংখ্যা ১৮,৯১৫জন) পুরুষ-৯,৩৬০জন, খ) মহিলা-৯,৫৫৫জন।
কানাইনগর সরকারি প্রাথমিক বিদ্যালয়
সিংগাইর থেকে ৬ কিলোমিটার দূরে সায়েস্তা ইউনিয়ন পরিষদ অবস্থিত।সিংগাইর বাসস্ট্যান্ড থেকে ১০টাকা ভাড়া দিয়ে ১০মিনিটে আসা যায়।আবার সিনজি বা রিক্সা,অটোরিকশাতেও আসা যায়।
জয়মন্টপ ইউনিয়ন

জয়মন্টপ ইউনিয়ন ঢাকা বিভাগের মানিকগঞ্জ জেলার অন্তর্গত সিঙ্গাইর উপজেলার একটি ইউনিয়ন।
ইউনিয়নের উত্তরে ধলেশ্বরী নদী ও ধামরাই থানার কিছু অংশ, পূর্বে ধল্লা ইউনিয়ন ও জার্মিতা ইউনিয়ন কিছু অংশ, দক্ষিণে জামির্ত্তা ইউনিয়ন ও শায়েস্তা ইউনিয়নের কিছু অংশ ও পশ্চিমে সিংগাইর পৌরসভা এবং শায়েস্তা ইউনিয়ন অবস্থিত।
এই ইউনিয়নে গ্রামের সংখ্যা ২৮টি, মৌজার সংখ্যা ১৭টি ও ওয়ার্ডের সংখ্যা ০৯টি।
২০১১ সালের আদমশুমারী অনুযায়ী মোট জনসংখ্যা ২৬,৩৪৮ জন। যার মধ্যে পুরুষ ১৩,২৪০ জন ও মহিলা ১৩,১০৮ জন।
চরদূর্গাপুর সরকারি প্রাথমিক বিদ্যালয়।
এই ইউনিয়নের পাশ দিয়ে বয়ে গেছে নয়ানী কোল (বিল), ও ঢোনখাল।
ধল্লা ইউনিয়ন

ধল্লা ইউনিয়ন ঢাকা বিভাগের মানিকগঞ্জ জেলার অন্তর্গত সিঙ্গাইর উপজেলার একটি ইউনিয়ন।
এ ইউনিয়নের আয়তন ১১ বর্গ কিলোমিটার। ঢাকা হতে মানিগঞ্জের প্রবেশ মুখে এই ইউনিয়নটি অবস্থিত।
জামির্তা ইউনিয়ন

জামির্তা ইউনিয়ন ঢাকা বিভাগের মানিকগঞ্জ জেলার অন্তর্গত সিঙ্গাইর উপজেলার একটি ইউনিয়ন।
এ ইউনিয়নের আয়তন ১৩.৭০ বর্গ কিলোমিটার।
২০১১ সালের আদমশুমারী অনুযায়ী এ ইউনিয়নের লোকসংখ্যা ২৫ হাজার ৭৬৩ জন।
চান্দহর ইউনিয়ন

চান্দহর ইউনিয়ন ঢাকা বিভাগের মানিকগঞ্জ জেলার অন্তর্গত সিঙ্গাইর উপজেলার একটি ইউনিয়ন।
এই ইউনিয়নের আয়তন ১০ বর্গ কিলোমিটার। ইউনিয়নটিতে গ্রামের সংখ্যা ৩২ টি।
এই ইউনিয়নের মোট জনসংখ্যা প্রায় ৩৭৫৯৩ জন।
চান্দহর ইউনিয়নের অর্থনীতি মৌল চাবিকাঠি হচ্ছে কৃষি কাজ ও ইট ভাটা, বর্তমানে অবৈধ ইট ভাটার কারণে কৃষিকাজ বন্ধ হয়ে যাচ্ছে।
ফসলি জমি গুলো দখলে নিয়ে নিচ্ছে ইটভাটার মালিকরা।
পরিবেশ দূষণ হচ্ছে সবজি নষ্ট হচ্ছে ফসল নষ্ট হচ্ছে ইটভাটার কারণে,
প্রশাসনের চোখের সামনেই সমস্ত অবৈধ সমস্ত ইটভাটা চলে আসছে।
কয়েকবার ভ্রমণ আদালত অভিযান চালালেও বন্ধ করা যায়নি অবৈধ ইটভাটাগুলো, প্রশাসনকে ঘুষ দিয়ে দিনের পর দিন চলছে ইটভাটা।
সবাই
তানজুং প্রিওক বন্দর

তানজুং প্রিওক বন্দর বা "জাকার্তা বন্দর" হল জাকার্তা শহরের প্রধান বন্দর। এই বন্দর শহরটির বিদেশ বাণিজ্য সম্পর্ন করে। এই বন্দরটি শহরের শিল্প কলকারখানায় কাঁচা মালের যোগান দেয় ও পণ্য দ্রব্য বিদেশে রপ্তানি করে।এই বন্দরের বড় সমুদ্র গামী জাহাজ এর নোঙর বা প্রবেশের ব্যবস্থা রয়েছে।বন্দরটি ১০ মিটারের বেশি গভীর।এই বন্দর দিয়ে বিদেশে রবার, পাম তেল, চাল, খনিজ দ্রব্য রপ্তানি করা হয়।অতি সম্পতি বন্দরটির আধুনিকরন করা হয়েছে ।ফলে বন্দরটির পণ্য পরিবহন ক্ষমতা বেড়েছে।এই বন্দরটি বর্তমানে ৬০০০০ টিউজ এর বেশি ক্ষমতাা সম্পর্ন জাহাজ ধারণ করতে পারে। 
জাকার্তা বন্দর বা তানজুং প্রিওক বন্দর টি জাকার্তা শহরের অবস্থিত।এটি জাভা দ্বীপ এর উত্তর অংশে অবস্থিত।বন্দরটি সমুদ্র সমতল থেকে ০ থেকে ২ মিটার উচ্চতায় অবস্থিত।এই বন্দর ৬.০৬ ডিগ্রী দক্ষিণ থেকে ১০৬.০৬৬ পূর্বে অবস্থান করছে।এই বন্দর জাকার্তার কেন্দীয় অংশ থেকে কিছুটা দূরে অবস্থিত।এই বন্দরটি বানদুং থেকে ১৫০ কিমি দূরে অবস্থিত।
অতিতে জাকার্তা সুন্দা কেবালা নামে পরিচিত ছিল। তখন এই শহরটি ইন্ডিয়ানিদ রাজ্যের অধিনে ছিল। সেই সময় থেকেই এই বন্দরটি টি চালু রয়েছে।বন্দরটি সেই সময় সমগ্র জাভা দ্বীপ এর বন্দর ছিল। সেই সময় জাভা দ্বীপের বৈদেশিক বাণিজ্য চলত এই বন্দরের দ্বারা।সময়ের সঙ্গে সঙ্গে বন্দরটি আধুনিক ও বড় হয়েছে। বর্তমানে এই বন্দরে একটি কন্টেইনার টার্মিনাল নির্মাণ করা হয়েছে। এই টার্মিনাসটি জাকার্তা ইন্টারন্যাশনাল কন্টেইনার টার্মিনাল নামে পরিচিত।
এই বন্দরের পোতাশ্রয়টি প্রসস্ত ও গভীর। এখাানে ৭৬ টি জেটি রয়েছে।পোতাশ্রয়টি ৬০ হাজার টিউজ ক্ষমতার জাহাজ ধারণ করতে পারে।পোতাশ্রয়টি স্বাভাবিক প্রকৃতির।এই বন্দরের পোতাশ্রয়টি সরাসরি সমুদ্রের সঙ্গে যুক্ত।বর্তমানে পোতাশ্রয়টির গগভীরতা বাড়ানোর কাজ চলছে।পোতাশ্রটির ড্রেজিং শেষ লে এই প্রোতাশ্রয়টির গভীরতা অনেকটাই বাড়বে।ফলে আরও বড় জাহাজ বন্দরে নোঙর করতে পারবে।
বন্দরটির মোট ১০২৮ হেক্টর এলাকা নিয়থে গঠিত হয়েছে। এর মধ্যে ৬০৪ হেক্টর এলাকা হল সমুদ্র বা জল ভাগ বাকি ৪২৪ হেক্টর এলাকা হল স্থল ভূমি।বন্দরটির মধ্যে মোট ৭৬ টি জেটি রয়েছে।এই বন্দরটি তে মোট ২০ টি টার্মিনাল রয়েছে।এই টাার্মিনলা গুলির মমধ্যে প্রধান হল কন্টেইনার টার্মিনাল, কার্গো টার্মিনাল, বাল্ক কার্গো টার্মিনাল, তরল পণ্যের টার্মিনাল, শুষ্ক পনওযের টার্মিনাল।বন্দরটির মধ্যে যোগাযোগ ও পণ্য পরিবহনের জন্য রয়েছে বনওদরের নিজস্য সড়গক ও রেলপথ।বন্দরটিতে ৪ লক্ষ বর্গ মিটারের বেশি পণ্য ধারণ ক্ষমতা যুক্ত মজুত ভান্ডার রয়েছে।
এই বনওদরের পশ্চাৎ ভূমি হল সমগ্র জাভা দ্বীপ।তবে নতুন বন্দর তৈরি হবার পর এর পশ্চাৎ ভূমি ছোট হয়েছে।বর্তমানে এটি পশ্চিম জাভা এর পণ্য দ্রব্য পরিবহন করে।
মণিপুরের মাওবাদী কমিউনিস্ট পার্টি

মণিপুরের মাওবাদী কমিউনিস্ট পার্টি হচ্ছে মণিপুরের একটি অতি-বামপন্থী কমিউনিস্ট পার্টি যাদের লক্ষ্য হল "সশস্ত্র বিপ্লবী যুদ্ধের মাধ্যমে একটি কমিউনিস্ট সমাজ প্রতিষ্ঠা করা"। মণিপুরের মাওবাদী কমিউনিস্ট পার্টিও "ঔপনিবেশিক ভারত" থেকে মণিপুরের জনগণের মুক্তি দেবার ইচ্ছা পোষণ করে।
মণিপুরের মাওবাদী কমিউনিস্ট পার্টি বা এমসিপিএম-এর স্থায়ী কমিটির কো-অর্ডিনেটর হচ্ছেন কোংঘান, সহসভাপতি হচ্ছেন মং উলেন সান। প্রচার ও প্রচারণা সম্পাদক হচ্ছেন নংলেন মাইতি। সভাপতি হচ্ছেন টাইবাংলেন মেইতি,
মণিপুরের মাওবাদী কমিউনিস্ট পার্টি একটি নিষিদ্ধ সংগঠন।
ভারতের কমিউনিস্ট পার্টি (মাওবাদী) এমসিপিএম-এর প্রতিষ্ঠাকে এই বলে আখ্যায়িত করেছে যে, "এটি দক্ষিণ-পূর্ব এশিয়ার বিপ্লবের ইতিহাসে একটি ঐতিহাসিক তাত্পর্যপূর্ণ ঘটনা" এবং আরো বলেছেন যে "এটা তাদের সাধারণ শত্রু ভারতীয় রাষ্ট্রের বিরুদ্ধে সংগ্রামে কাঁধে কাঁধ মিলিয়ে লড়াই করবে"। সিপিআই মাওবাদী কেসিপি মাওবাদী এবং মণিপুরের পিপলস লিবারেশন আর্মির সাথে ঘনিষ্ঠ সম্পর্ক রক্ষা করে।
জাকার্তা ইন্টারন্যাশনাল কন্টেইনার টার্মিনাল

অতি সম্পতি বন্দরটির আধুনিকরন করা হয়েছে ।ফলে বন্দরটির পণ্য পরিবহন ক্ষমতা বেড়েছে।এই বন্দরটি বর্তমানে ৬০০০০ টিউজ এর বেশি ক্ষমতাা সম্পর্ন জাহাজ ধারণ করতে পারে। 
তান্জুং প্রিওক বন্দর
ইন্দোনেশিয়া জাতীয় ক্রিকেট দল

ইন্দোনেশিয়া জাতীয় ক্রিকেট দল দল আন্তর্জাতিক ক্রিকেট খেলায় ইন্দোনেশিয়াকে প্রতিনিধিত্বকারী দল। ক্রিকেট ইন্দোনেশিয়া ইন্দোনেশিয়ার ক্রিকেট খেলার নিয়ন্ত্রক সংস্থা। পূর্বে এর নাম ছিল "ইন্দোনেশিয়া ক্রিকেট ফাউন্ডেশন"। ২০০১ সালে ক্রিকেট ইন্দোনেশিয়া আন্তর্জাতিক ক্রিকেট কাউন্সিল এর অনুমোদিত সদস্যপদ লাভ করে।
ইন্দোনেশিয়ায় ক্রিকেটের প্রচার এবং উন্নতির জন্য দায়িত্বপ্রাপ্ত কর্তৃপক্ষ হল ক্রিকেট ইন্দোনেশিয়া। ক্রিকেট ইন্দোনেশিয়া আইসিসি ইস্ট এশিয়া-প্যাসিফিক উন্নয়ন আঞ্চলের সদস্য। ২০০৬ সালে সংস্থাটি এশিয়ান ক্রিকেট কাউন্সিল-এ যোগদানের মনোভাবের কথা ঘোষণা করে। এর পাশাপাশি এসিসি ট্রফি এর দলের ড্র এর জন্য ইন্দোনেশিয়ার নাম অন্তর্ভুক্ত করা হয়েছিল। কিন্তু পরবর্তীতে এসিসিতে তাদের সদস্যপদের জন্য আবেদন গৃহীত না হওয়ায় তারা টুর্নামেন্টে অংশগ্রহণ করে নি।
২০০২ সালে আন্তর্জাতিক ক্রিকেটে ইন্দোনেশিয়ার অভিষেক হয়। তাদের অভিষেক হয়েছিল অস্ট্রেলিয়ার পার্থে অনুষ্ঠিত একটি টুর্নামেন্টে। ঐ টুর্নামেন্টে ইন্দোনেশিয়া ছাড়াও, জাপান ও দক্ষিণ কোরিয়া অংশ নিয়েছিল। ২০০৫ সালে ইন্দোনেশিয়া প্রথম আইসিসি আয়োজিত কোন প্রতিযোগিতায় অংশ নেয়। তা ছিল ভানুয়াতুতে অনুষ্ঠিত ২০০৫ ইএপি কাপ। টুর্নামেন্টে ইন্দোনেশিয়া ছয় দলের মধ্যে পঞ্চম স্থান লাভ করে। সেই থেকে ইন্দোনেশিয়া নিয়মিতভাবে ইএপি আঞ্চলিক টুর্নামেন্টগুলোতে অংশ নেয়। সাম্প্রতিক সময়ে অনুষ্ঠিত ২০১৪ ইএপি চ্যাম্পিয়নশিপ -এ ইন্দোনেশিয়া আট দলের মধ্যে সপ্তম স্থান লাভ করে। যেখানে তাদের নিচে শুধুমাত্র কুক দ্বীপপুঞ্জ ছিল
১৮৮০ এর দশকের শুরুতে ডাচ শ্রমিকদের মাধ্যমে ইন্দোনেশিয়ায় (তৎকালীন ডাচ উপনিবেশ ডাচ ইস্ট-ইন্ডিজ) ক্রিকেট পরিচিতি লাভ করে। ১৮৮৩ সালের ক্রাকাটোয়া উদগীরণ এর সময় বাটাভিয়ায় (বর্তমান জাকার্তা) একটি ক্রিকেট ম্যাচ বাধাপ্রাপ্ত হওয়ার খবর পাওয়া যায়। ১৮৯৩ সালে বাটাভিয়াস ক্রিকেট-ফুটবল ক্লাব গঠিত হয় যা মূলত ইন্দোনেশিয়ায় ক্রিকেট ও ফুটবলের পরিচিতি ও প্রসারে কাজ করে। এই শতকেই সিঙ্গাপুর ক্রিকেট ক্লাব এর ইন্দোনেশিয়া সফরের কথা উল্লেখ পাওয়া যায়। তবে ডাচ খেলোয়াড়েরা কলোনিতে ফিরে গেলে ইন্দোনেশিয়ায় ক্রিকেটের উত্থানের ধারায় ছেদ পড়ে। তবে সেইসময় ইন্দোনেশিয়ায় ডাচরাই শুধুমাত্র খেলোয়াড় ছিল না। সেখানে ব্রিটিশরাও ছিল এবং সেখানকার ব্রিটিশ সম্প্রদায় বাটাভিয়ায় অন্তত একটি ক্লাব প্রতিষ্ঠা করে। ১৯৬০ এর দশকে বর্তমান জাতীয় স্মৃতিস্তম্ভ প্রতিষ্ঠার আগ পর্যন্ত শহরটিতে একটি ক্রিকেট মাঠ ছিল।
২০০০ সালে ইন্দোনেশিয়ান ক্রিকেট ফাউন্ডেশন গঠিত হয়। বর্তমানে এটির পরিবর্তিত নাম ক্রিকেট ইন্দোনেশিয়া। এটি গঠিত হওয়ার পর থেকে ইন্দোনেশিয়া ইস্ট এশিয়া-প্যাসিফিক অঞ্চলের কয়েকটি আঞ্চলিক টুর্নামেন্টে অংশ নেয়। যার মধ্যে উল্লেখযোগ্য হল, ২০০৪ সালে ইস্ট এশিয়া-প্যাসিফিক চ্যালেঞ্জ কাপ এবং ২০০৫ সালে ২০০৫ আইসিসি ইএপি ক্রিকেট কাপ। 
ইন্দোনেশিয়া আইসিসি ইএপি ট্রফি দ্বিতীয় বিভাগ টুর্নামেন্টে অংশ নেয় যা সামোয়াতে ৪-৭ এপ্রিল ২০১১ তারিখে অনুষ্ঠিত হয়। এই টুর্নামেন্ট ২০১২ সালে শ্রীলঙ্কায় অনুষ্ঠিত আইসিসি বিশ্ব টুয়েন্টি২০ প্রতিযোগিতার বাছাইপর্বের একটি অংশ ছিল। অংশগ্রহণকারী দলগুলো ছিল;
জাপান আবহবিদ্যা নিয়োগ

জাপান আবহবিদ্যা নিয়োগ (気象庁 "কিশোও-চোও") হল জাপানের ভূমি, পরিকাঠামো, পরিবহন ও পর্যটন মন্ত্রকের একটি নিয়োগ। এই সংস্থাটির কাজ জাপানি জনসাধারণকে আবহবিজ্ঞান, জলবিজ্ঞান, ভূকম্পবিজ্ঞান ও আগ্নেয়গিরি সংক্রান্ত তথ্যাদির দৈনিক বৈজ্ঞানিক পর্যবেক্ষণ ও তা থেকে লব্ধ ফলাফল সম্পর্কে অবগত রাখা। টোকিওর চিয়্যোদা ওয়ার্ডে এর সদর দপ্তর অবস্থিত।
জাপান আবহবিদ্যা নিয়োগ জনসাধারণকে আবহাওয়ার পূর্বাভাস সম্পর্কে জানায়, সেইসঙ্গে উড়োজাহাজ ও জলযান চালকদেরকেও ওয়াকিবহাল রাখে। সংস্থাটির অন্যান্য দায়িত্বের মধ্যে পড়ে অগ্ন্যুৎপাতের পূর্বাভাস দেওয়া এবং দেশব্যাপী আগাম ভূমিকম্প সতর্কবার্তা ব্যবস্থার মারফত ভূমিকম্পের সম্ভাবনা শনাক্ত করা। এছাড়া জেএমএ হল বিশ্ব আবহাওয়া সংস্থার দ্বারা প্রত্যয়িত অন্যতম বিশেষ আঞ্চলিক আবহবিজ্ঞান কেন্দ্র। উত্তর-পশ্চিম প্রশান্ত মহাসাগরীয় অঞ্চলে বিভিন্ন ঘূর্ণিঝড় বা সাইক্লোনের নামকরণ ও আগাম সতর্কবার্তা জারি করার দায়িত্ব বর্তায় এই সংস্থার উপর। এই অঞ্চলের মধ্যে রয়েছে সেলিবিস সাগর, সুলু সাগর, দক্ষিণ চীন সাগর, পূর্ব চীন সাগর, পীত সাগর, জাপান সাগর ও ওখট্‌স্ক সাগর।
পতেঙ্গা থানা

পতেঙ্গা বাংলাদেশের চট্টগ্রাম জেলার একটি মেট্রোপলিটন থানা। এটি চট্টগ্রাম সিটি কর্পোরেশনের আওতাধীন।
পতেঙ্গা থানার মোট আয়তন ৩২.৬৫ বর্গ কিলোমিটার (৮,০৬৯ একর)।
২০০০ সালের ২৭ মে বন্দর থানার কিছু অংশ নিয়ে পতেঙ্গা থানা গঠন করা হয়। ২০০৭ সালে এ থানা পুলিশ রিফর্ম প্রোগ্রাম (পিআরপি)-র আওতায় প্রথম ধাপে মডেল থানা হিসেবে স্বীকৃতি পায়।
২০১১ সালের আদমশুমারি অনুযায়ী পতেঙ্গা থানার মোট জনসংখ্যা ১,৩২,৬৭৭ জন। এর মধ্যে পুরুষ ৬৯,৭৫২ জন এবং মহিলা ৬২,৯২৫ জন। মোট পরিবার ৩০,১২৫টি।
চট্টগ্রাম সিটি কর্পোরেশনের দক্ষিণ-পশ্চিমাংশে পতেঙ্গা থানার অবস্থান। এর উত্তরে বন্দর থানা ও ইপিজেড থানা; পূর্বে ইপিজেড থানা, কর্ণফুলী নদী ও কর্ণফুলী থানা; দক্ষিণে কর্ণফুলী নদী ও কর্ণফুলী থানা এবং পশ্চিমে বঙ্গোপসাগর।
পতেঙ্গা থানার আওতাধীন চট্টগ্রাম সিটি কর্পোরেশনের এলাকাসমূহ হল:
দগলাস পেরেইরা

দগলাস পেরেইরা দস সান্তোস (জন্মঃ ৬ অগাস্ট, ১৯৯০), যিনি দগলাস নামে পরিচিত,একজন ব্রাজিলীয় ফুটবলার যিনি তুরস্কের "সুপার লিগ" এর দল "সিভাসপোর" এর হয়ে রাইট ব্যাক হিসেবে খেলেন। দগলাস তার পেশাদার ক্যারিয়ার শুরু করেন ২০০৯ সালে ব্রাজিলের ক্লাব "গোইয়াস" এর হয়ে। ২০১২ সালে তিনি "সাও পাওলো" তে যোগ দেন। ২০১৪ সালে তিনি বার্সেলোনায় যোগ দেন। ২০১৯ সালের ১ জুলাই তার বার্সেলোনার সাথে ৫ বছর মেয়াদি চুক্তি শেষ হয়।
বাকলিয়া থানা

বাকলিয়া বাংলাদেশের চট্টগ্রাম জেলার একটি মেট্রোপলিটন থানা। এটি চট্টগ্রাম সিটি কর্পোরেশনের আওতাধীন।
বাকলিয়া থানার মোট আয়তন ১২.১৩ বর্গ কিলোমিটার (২,৯৯৭ একর)।
২০০০ সালের ২৭ মে কোতোয়ালী থানা ও চান্দগাঁও থানার কিছু অংশ নিয়ে বাকলিয়া থানা গঠন করা হয়।
২০১১ সালের আদমশুমারি অনুযায়ী বাকলিয়া থানার মোট জনসংখ্যা ২,৬২,৭০৩ জন। এর মধ্যে পুরুষ ১,৩৮,৯১৪ জন এবং মহিলা ১,২৩,৭৮৯ জন। মোট পরিবার ৫৬,৭৩৬টি।
চট্টগ্রাম সিটি কর্পোরেশনের পূর্বাংশে কর্ণফুলী নদীর উত্তর-পশ্চিম তীরে বাকলিয়া থানার অবস্থান। এর উত্তরে চান্দগাঁও থানা; পশ্চিমে চকবাজার থানা, কোতোয়ালী থানা ও সদরঘাট থানা এবং দক্ষিণে ও পূর্বে কর্ণফুলী নদী ও কর্ণফুলী থানা অবস্থিত।
বাকলিয়া থানার আওতাধীন চট্টগ্রাম সিটি কর্পোরেশনের এলাকাসমূহ হল:
পাহাড়তলী থানা

পাহাড়তলী বাংলাদেশের চট্টগ্রাম জেলার একটি মেট্রোপলিটন থানা। এটি চট্টগ্রাম সিটি কর্পোরেশনের আওতাধীন।
পাহাড়তলী থানার আয়তন ১৩.৩১ বর্গ কিলোমিটার (৩,২৮৯ একর)।
১৯৭৮ সালের ৩০ নভেম্বর হাটহাজারী উপজেলার কিছু অংশ এবং আরো ৬টি মেট্রোপলিটন থানা নিয়ে চট্টগ্রাম সিটি কর্পোরেশন গঠিত হয়, তন্মধ্যে অন্যতম পাহাড়তলী থানা।
২০১১ সালের আদমশুমারি অনুযায়ী পাহাড়তলী থানার মোট জনসংখ্যা ১,৯০,৬৩৭ জন। এর মধ্যে পুরুষ ৯৮,৫৭৯ জন এবং মহিলা ৯২,০৫৮ জন। মোট পরিবার ৪২,০২৪টি।
চট্টগ্রাম সিটি কর্পোরেশনের উত্তর-পশ্চিমাংশে পাহাড়তলী থানার অবস্থান। এর দক্ষিণে হালিশহর থানা; পূর্বে ডবলমুরিং থানা, খুলশী থানা ও আকবর শাহ থানা; উত্তরে সীতাকুণ্ড উপজেলার সলিমপুর ইউনিয়ন এবং পশ্চিমে বঙ্গোপসাগর।
মাস্টারদা সূর্যসেন ও তার দল পাহাড়তলী থানায় অবস্থিত আসাম-বেঙ্গল রেলওয়ের চট্টগ্রাম কোষাগার লুণ্ঠন করেন। ১৯৩২ সালের ২৩ সেপ্টেম্বর সূর্যসেনের অন্যতম সহযোগী প্রীতিলতা ওয়াদ্দেদার এ থানার ইউরোপিয়ান ক্লাবে সফল আক্রমণ পরিচালনা করে গ্রেফতার এড়ানোর জন্য পটাশিয়াম সায়ানাইট খেয়ে আত্মাহুতি দেন।
বর্তমানে পাহাড়তলী থানার আওতাধীন চট্টগ্রাম সিটি কর্পোরেশনের এলাকাসমূহ হল:
খুলশী থানা

খুলশী বাংলাদেশের চট্টগ্রাম জেলার একটি মেট্রোপলিটন থানা। এটি চট্টগ্রাম সিটি কর্পোরেশনের আওতাধীন।
খুলশী থানার মোট আয়তন ১৩.১২ বর্গ কিলোমিটার (৩,২৪২ একর)।
২০০০ সালের ২৭ মে পাহাড়তলী থানা ও পাঁচলাইশ থানা থেকে কিছু অংশ নিয়ে খুলশী থানা গঠন করা হয়।
২০১১ সালের আদমশুমারি অনুযায়ী খুলশী থানার মোট জনসংখ্যা ২,৭৮,৬২৩ জন। এর মধ্যে পুরুষ ১,৪৮,৫৩৬ জন এবং মহিলা ১,৩০,০৮৭ জন। মোট পরিবার ৬০,৮০০টি।
চট্টগ্রাম সিটি কর্পোরেশনের উত্তর-পশ্চিমাংশে খুলশী থানার অবস্থান। এর পূর্বে কোতোয়ালী থানা, চকবাজার থানা ও পাঁচলাইশ থানা; উত্তরে বায়েজিদ বোস্তামী থানা ও আকবর শাহ থানা; পশ্চিমে আকবর শাহ থানা ও পাহাড়তলী থানা এবং দক্ষিণে ডবলমুরিং থানা অবস্থিত।
১৯৩০ সালের ১৮ এপ্রিল চট্টগ্রাম যুব বিদ্রোহীরা মাস্টরদা সূর্যসেনের নেতৃত্বে খুলশী থানার (তৎকালীন পাহাড়তলী থানা) একটি অস্ত্রাগার লুণ্ঠন করে।
খুলশী থানার আওতাধীন চট্টগ্রাম সিটি কর্পোরেশনের এলাকাসমূহ হল:
কোতোয়ালী থানা, চট্টগ্রাম

কোতোয়ালী বাংলাদেশের চট্টগ্রাম জেলার একটি মেট্রোপলিটন থানা। এটি চট্টগ্রাম সিটি কর্পোরেশনের আওতাধীন।
কোতোয়ালী থানার মোট আয়তন ৭.৬৮ বর্গ কিলোমিটার (১,৮৯৮ একর)।
১৯২২ সালে কোতোয়ালী থানা গঠিত হয়। তবে ১৯৭৮ সালের ৩০ নভেম্বর হাটহাজারী উপজেলার ১টি ওয়ার্ড এবং আরো ৬টি থানার সমন্বয়ে চট্টগ্রাম সিটি কর্পোরেশন গঠিত হয়, তন্মধ্যে কোতোয়ালী থানা অন্যতম।
২০১১ সালের আদমশুমারি অনুযায়ী কোতোয়ালী থানার মোট জনসংখ্যা ৩,১৯,৯৭২ জন। এর মধ্যে পুরুষ ১,৭৬,৪৬২ জন এবং মহিলা ১,৪৩,৫১০ জন। মোট পরিবার ৬৫,৬৭১টি।
চট্টগ্রাম সিটি কর্পোরেশনের মধ্যভাগে কোতোয়ালী থানার অবস্থান। এর উত্তরে চকবাজার থানা, পূর্বে বাকলিয়া থানা, দক্ষিণে সদরঘাট থানা এবং পশ্চিমে ডবলমুরিং থানা ও খুলশী থানা অবস্থিত।
কোতোয়ালী থানার আওতাধীন চট্টগ্রাম সিটি কর্পোরেশনের এলাকাসমূহ হল:
সৈয়দ জিয়াউল হক

সৈয়দ জিয়াউল হক মাইজভাণ্ডারী ছিলেন (১৯২৮-১৯৮৮) মাইজভাণ্ডারী তরিকার একজন সুফি সাধক এবং তাকে শাহানশাহ্ হযরত সৈয়দ জিয়াউল হক মাইজভাণ্ডারী কাদ্দাছা ছিরহুল আজিজ নামে ডেকে থাকে।
তিনি ১০ পৌষ ১৩৩৫ বঙ্গাব্দ, ২৫ ডিসেম্বর ১৯২৮ সাল, ১২ রজব ১৩৪৭ হিজরী চট্টগ্রাম জেলার অন্তর্গত ফটিকছড়ি থানার মাইজভাণ্ডার দরবার শরিফ নামক স্থানে জন্ম গ্রহণ করেন। তার পিতার নাম হযরত সৈয়দ দেলাওর হোসাইন ও মাতার নাম সৈয়দা সাজেদা খাতুন।
প্রথমদিকে গৃহ শিক্ষক মৌলভী মোজাম্মেল হকের নিকট তিনি আরবী বর্ণমালা ও কলমা শিক্ষা লাভ করেন। এরপর মাইজভাণ্ডার আহমদীয়া জুনিয়র মাদ্রাসায় তিনি তৃতীয় শ্রেণী পর্যন্ত পড়ালেখা করেন। পঞ্চম শ্রেণীতে ভর্তি হয়ে নবম শ্রেণী পর্যন্ত তিনি পড়াশুনা করেন নানুপুর আবু সোবহান হাই স্কুলে। তৎপরবর্তীতে নবম ও দশম শ্রেণীর পাঠ শেষে চট্টগ্রাম কলেজিয়েট স্কুল হতে এ্যান্ট্রেন্স বা প্রবেশিকা পরিক্ষায় উত্তীর্ণ হলে উচ্চ মাধ্যমিক শিক্ষার্জনের উদ্দেশ্যে ভর্তি হন চট্টগ্রাম কলেজে। কানুনগোপাড়া স্যার আশুতোষ ডিগ্রী কলেজে বি.এ. বা স্নাতক ডিগ্রী সমাপনী পরীক্ষায় সম্পূর্ণ অংশগ্রহণ করেন নি।
এটা দৃঢ়ভাবে জানা যায় যে, এমন একটি আধ্যাত্মিক অভিজ্ঞতার সম্মুখীন হয়ে তিনি বোয়ালখালী থেকে সরাসরি ফটিকছড়ির মাইজভান্ডারে ফিরে আসেন। তারপর থেকে, তার রহস্যময় ঘটনাবহুল জীবন সুফির একটি রহস্যময় অবস্থায় চলে যায়। সুফি ধ্যান (রিয়াজত/মুরাকাবা/মোশাহেদা) করার সময় তিনি মাঝে মাঝে খাবার ত্যাগ করতেন এবং বেশ কয়েক দিন ধরে অবিরাম ঘুমহীন থাকতেন, প্রায়শই তিনি তীব্র শীতের মৌসুমেও কয়েক দিনের জন্য তীব্র ঠান্ডা পানিতে ডুব দিতেন। এদিকে, তিনি দীর্ঘ দিন যাবত সমস্ত জাগতিক মিলন থেকে বিচ্ছিন্ন হয়ে একটি বন্ধ দরজার ঘরে একা থাকতেন।
বিভিন্ন প্রকাশিত তার হ্যাজিওগ্রাফিতে উল্লেখ করা হয়েছে, যখন তার পিতা ছেলের অস্বাভাবিক মনোভাবের জন্য বিচলিত হয়ে পড়েন, তখন সৈয়দ আহমদ উল্লাহ মাইজভান্ডারীর দ্বারা স্বপ্নে দরবেশত্বের অনুপ্রেরণা পান এবং বলেন, "তুমি এত উদ্বিগ্ন কেন? তুমি তাকে আমার সবুজ লম্বা জামা (জুব্বা) পরিয়ে দাও"। পিতা তৎক্ষনাৎ তার ছেলের পরনে পোশাকটি পরিয়ে দেন, তারপর থেকে সৈয়দ জিয়াউল হকের মনোভাবের একটি উল্লেখযোগ্য পরিবর্তন আসে, নীরব ও শান্ত থাকেন। হ্যাজিওগ্রাফাররা তাকে একজন মজ্জুব-ই-সালেক (আরবি: الصّوفي المجذوب السالك) হিসেবে উল্লেখ করেছেন, তিনি কোনো পূর্ব-ব্যবস্থা ছাড়াই পাহাড়, বন, সমুদ্র উপকূল এবং বিভিন্ন স্থানে দিনের পর দিন ভ্রমণ করতেন। তিনি বিপুল সংখ্যক রহস্যময়/কারামাত ঘটনার জন্য স্মরণীয়। তিনি তার সুফি ওস্তাদ এবং পিতার আধ্যাত্মিক শিকল/শাজরার স্থলাভিষিক্ত হন, যা সৈয়দ আমিনুল হক ওয়াসেলের (ছোট মওলানা) মাধ্যমে সৈয়দ আহমদ উল্লাহ মাইজভান্ডারী পর্যন্ত যায়।
তিনি জনৈক বদিউজ্জামান চৌধুরীর (বদন সিকদার) ছোট কন্যা সৈয়দা মনোয়ারা বেগমের সাথে ১৯৫৫ সালের ২৮ জানুয়ারি বিবাহ বন্ধনে আবদ্ধ হন। তার সুফি তাত্ত্বিক পীর এবং পিতা, লেখক ও সুফি সাধক সৈয়দ দেলাওর হোসাইন ১৯৮২ সালের ১৮ জানুয়ারি মৃত্যু বরণ করেন। বর্তমানে তার পুত্র আন্তর্জাতিক সুফি সম্মেলনের আয়োজক, মাইজভাণ্ডারী একাডেমির সভাপতি ও শাহানশাহ্ হযরত সৈয়দ জিয়াউল হক মাইজভাণ্ডারী ট্রাস্ট (এস জেড এইচ এম ট্রাস্ট) নামের একটি প্রতিষ্ঠানের ম্যানেজিং ট্রাস্টীর দায়িত্ব পালন করছেন। ট্রাষ্টটি কতিপয় স্কুল, এতিমখানা এবং সামাজিক প্রতিষ্ঠান পরিচালনা করছে।
তিনি ২৬ আশ্বিন ১৩৯৫ বঙ্গাব্দ, ১৩ অক্টোবর ১৯৮৮ খ্রিষ্টাব্দ, ১৪০৯ হিজরী সনের পহেলা রবিউল আউয়ালের রাতে মারা যান।
তার সমাধির উপর স্থপতি আলমগীর কবিরের নকশায় একটি মাজার প্রতিষ্ঠিত হয়।
সৈয়দ

সৈয়দ বা স্যৈয়দ বা সাইয়্যেদ বা সায়্যিদ (; , ) হলো এমন একটি সম্মানসূচক উপাধি যার দ্বারা নবী নন্দিনী হযরত ফাতেমা ও তার স্বামী আলী এবং তার সন্তান হযরত হাসান ও হোসাইনের বংশধারার মুহাম্মদের বংশধরগণকে চিহ্নিত করা হয়ে থাকে। লেখ্যরুপের ক্ষেত্রে আরবী হরফ ছিন () দ্বারা এ উপাধিটি লিখা হয় তাই এর বানান ছ- অক্ষর দিয়ে লেখা হয়ে থাকে। অন্যপক্ষ্যে, যদিও সীন () মূল আরবী বানানে লেখা হয়না তথাপি স- অক্ষর যোগেও এ উপাধিটির ব্যাপক ব্যবহার লক্ষ্য করা যায়।
সৈয়দ হতে হলে পিতৃগোত্রজ হতে হবে এমন কোন ধরাবাঁধা নিয়ম নেই। মাতৃগোত্রজ ব্যক্তির ক্ষেত্রেও এ উপাধি ব্যবহৃত হয়ে থাকে। উদাহরণ স্বরুপ বলা যায়, ১৬৩২ সালে ওসমানী খেলাফত যুগে রাষ্ট্রীয় আদালত () এক ব্যক্তিকে সৈয়দ উপাধিধারীদের ব্যবহার্য্য সবুজ পাগড়ী ব্যবহার করা বিষয়ে অভিযুক্ত করেন। ঐ ব্যক্তি প্রমাণ করতে সফল হন যে, তিনি মাতৃগোত্রজ সূত্রে সৈয়দ এবং এ যুক্তিটি ছিল স্বীকৃত।
সৈয়দ বংশীয় নারীদের উপাধি হয়ে থাকে যথাক্রমে সৈয়দা বা আলাউইয়্যা বা শরীফা।
ইসলামের প্রাথমিক যুগে হাসান ও হোসাইন উভয়ের বংশতালিকায় নবী মুহাম্মদ বংশধর বুঝাতে সৈয়দ এবং শরীফ উপাধিদ্বয় ব্যবহার করা হত। অন্যদিকে, পরবর্তী কালে হাসানি বংশ বুঝাতে পুরুষদের শরীফ ও নারীদের শরীফা এবং হোসাইনি বংশীয় বুঝাতে যথাক্রমে সৈয়দ ও সৈয়দা উপাধিতে ভূষিত করার রেওয়াজ লক্ষ্য করা যায়।
নমন ওঝা

নমন বিনয়কুমার ওঝা (জন্ম: ২০ জুলাই, ১৯৮৩) মধ্যপ্রদেশের উজ্জয়িনে জন্মগ্রহণকারী ভারতীয় ক্রিকেটার। নমন ওঝা আন্তর্জাতিক ক্রিকেট অঙ্গনে ভারত ক্রিকেট দলের প্রতিনিধিত্ব করছেন। এছাড়া, ঘরোয়া প্রথম-শ্রেণীর ক্রিকেটে মধ্যপ্রদেশ দলে ও মধ্যপ্রদেশ টি২০ লিগে ইন্দোরের হয়ে খেলছেন। দলে তিনি মূলতঃ শীর্ষসারির ব্যাটসম্যান ও উইকেট-কিপার।
২০০৯ সালে দক্ষিণ আফ্রিকায় অনুষ্ঠিত ইন্ডিয়ান প্রিমিয়ার লিগে রাজস্থান রয়্যাল দলে প্রতিনিধিত্ব করেন। ঐ প্রতিযোগিতায় দু’টি অর্ধ-শতকসহ ১১টি ছক্কা হাঁকান। ব্রিসবেনে জুলাই, ২০১৪ সালে ভারত এ-দলের পক্ষে অনানুষ্ঠানিক টেস্টে ২১৯ রান সংগ্রহ করেন। এ ইনিংসে ২৯ বাউন্ডারি ও ৮ ছক্কা ছিল। ২০০০/০১ মৌসুমে মধ্যপ্রদেশ দলের পক্ষে তার প্রথম-শ্রেণীর ক্রিকেটে অভিষেক ঘটে। ২০০৮-০৯ মৌসুমের চ্যালেঞ্জার ট্রফিতে ইন্ডিয়া গ্রিনের পক্ষে ৯৬ রান সংগ্রহ করেন।
২০১০ সালে জিম্বাবুয়ে সফরে ভারত ক্রিকেট দলের টুয়েন্টি২০ আন্তর্জাতিক দলে বিকল্প উইকেট-কিপার হিসেবে অন্তর্ভুক্ত হন। একই সফরের ত্রি-দেশীয় সিরিজে ভারতের অধিনায়ক ও উইকেট-কিপার মহেন্দ্র সিং ধোনিসহ বেশ কয়েকজন জ্যেষ্ঠ খেলোয়াড়দেরকে বিশ্রামে রেখে উদীয়মান ক্রিকেটারদেরকে খেলানো হয়েছিল। জুলাই, ২০১৪ সালে উইকেট-কিপার ঋদ্ধিমান সাহা আঘাতপ্রাপ্ত হলে ইংল্যান্ড সফরের শেষ দুই টেস্টে তাকে অন্তর্ভুক্ত করা হয়।
এমা থমাস

এমা থমাস একজন ব্রিটিশ চলচ্চিত্র প্রযোজক। যিনি "দ্য প্রেস্টিজ" (২০০৬) এবং "ইনসেপশন" (২০১০) চলচ্চিত্রে সহ-প্রযোজনার জন্যে বিশ্বব্যাপী পরিচিত। এছাড়াও তিনি তার স্বামী মার্কিন চলচ্চিত্র পরিচালক ক্রিস্টোফার নোলানের সাথে প্রযোজনায় যুক্ত রয়েছেন।
থমাস ১৯৯০ জুড়ে একজন স্ক্রিপ্ট সুপারভাইজার হিসেবে কাজ করেন এছাড়াও পরিচালক স্টিফেন ফেয়ারস এর সহযোগি ছিলেন। বর্তমানে তিনি প্রোডাকশন কোম্পানি সাইনকপি ইনক.তে কাজ করছেন।
থমাস স্নাতক ডিগ্রি লাভ করেন ইউনিভার্সিটি কলেজ লন্ডন থেকে। পরবর্তিতে ১৯৯৭ সাল থেকে তিনি স্বামী নোলানের সবকটি চলচ্চিত্রে প্রযোজনা করছেন।
২০১৩ হতে থমাস ও নোলান দম্পতি তাদের চার সন্তান নিয়ে আমেরিকার লস এন্জলসে বসবাস করছেন।
"প্রযোজনা
মুজদালিফা

মুজদালিফা (আরবি:مزدلفة) সৌদি আরবের মক্কা নগরীর নিকটবর্তী একটি সমতল এলাকা। এই স্থান হজ্জের সাথে সম্পর্কিত। মিনা ও আরাফাতের পথে মিনার দক্ষিণ পূর্বে এর অবস্থান।
প্রতিবছর ৯ জিলহজ তারিখে আরাফাতে অবস্থানের পর মুসলিমরা মুজদালিফায় আসে। এখানে রাত্রিযাপন করা হজ্জের অংশ। পরবর্তীতে মিনায় শয়তানের প্রতীক স্তম্ভে পাথর নিক্ষেপের জন্য এখানে থেকে পাথর সংগ্রহ করা হয়।
আসিফ ইমরোজ

আসিফ ইমরোজ হলেন একজন বাংলাদেশী চলচ্চিত্র অভিনেতা। তিনি বাংলাদেশের দক্ষিণ অঞ্চলের বৃহত্তর জেলা খুলনায় জন্মগ্রহণ করেন।
আসিফ ইমরোজ "সুপার হিরো সুপার হিরোইন" নাম রিয়েলিটি শোতে অংশগ্রহণের মাধ্যমে মিডিয়া জগতে প্রবেশ করেন। সেলিব্রেটি এই অনুষ্ঠানটি ২০০৯ সালে বিএফডিসি এবং এনটিভি এ্রর যৌথ আয়োজনে অনুষ্ঠিত হয়। উক্ত প্রতিযোগিতায় তিনি ১ম রানার্স আপ হওয়ার গৌরব অর্জন করেন।